eu.me - Razmotriće primjenu nove metodologije\nRazmotriće primjenu nove metodologije\nponedjeljak, 17 februar 2020 09:22\nCrnogorska Vlada pažljivo će razmotriti primjenu nove metodologije i odlučiti da li će pristupne pregovore nastaviti po postojećim ili novim pravilima, najavio je glavni pregovarač sa Evropskom unijom (EU), Aleksandar Drljević.\nOn je uvjeren da će Crna Gora uspjeti da usaglasi model nastavka pregovaračkog procesa tako da se najbolje valorizuje ostvareno, kao i da će izvući maksimum iz predloženog modela.\n"Uvažavajući rezultate koje je Crna Gora ostvarila u pregovaračkom procesu, na osnovu kojih s pravom zadržava poziciju lidera u regionu, Vlada će veoma pažljivo razmotriti primjenu nove metodologije i u narednim danima odlučiti da li ćemo pristupne pregovore nastaviti po postojećim ili novim pravilima", kazao je Drljević u intervjuu agenciji MINA.\nOn je rekao da, nakon izazova sa kojima se EU suočila i koji su izvjesno morali rezultirati određenim reformama unutar EU, očekivane su i izmjene u segmentu politike proširenja, kao jedne od njenih najvažnijih politika.\n"Cilj nove metodologije je, kako je pojašnjeno iz Evropske komisije, olakšavanje procesa proširenja EU, uz više vjerodostojnosti za sprovođenje temeljnih reformi u državama Zapadnog Balkana i uvođenje uslovnosti i reverzibilnosti u proces", kazao je Drljević.\nOn je optimističan prema toj inicijativi Evropske komisije.\n"Vjerujemo da će se otvorena razmjena mišljenja i dalja saradnja s našim evropskim kolegama na ovom pitanju pozitivno odraziti na nastavak našeg pregovaračkog procesa o članstvu u EU", rekao je Drljević.\nUpitan da li će nova metodologija uticati na brzinu procesa pristupanja, odgovorio je da je Crna Gora u fazi pregovora u kojoj izmjene ili nova metodologija ne mogu bitno uticati na brzinu, »niti na našu posvećenost kvalitetnom sprovođenju reformi«.\n"Naše opredjeljenje je isto – nastojimo da radimo što bolje, kvalitetnije i efikasnije, uz uvjerenje da će naši rezultati biti prepoznati i da će ih EU adekvatno vrednovati", dodao je Drljević.\nOn očekuje da će, imajući vidu da je Bregzit, čije rješavanje je zaokupilo mnogo pažnje EU, završen, pitanje proširenja ponovo dobije mjesto koje mu pripada.\n"A da se u tom procesu vrednuju ostvareni rezultati i da konačno otvorimo preostalo neotvoreno poglavlje i zatvorimo ona koja su za to spremna", poručio je Drljević.\nOn se nada da će novom metodologijom napredovanje prema članstvu biti brže, u skladu sa ostvarenim rezultatima.\n"Svakako ćemo u narednom period detaljno sagledati da li nova metodologija to i osigurava", kazao je Drljević.\nOn je pojasnio da cilj nove metodologije, kako je pojašnjeno iz EU, je da uvede više jasnoće i predvidivosti u proces pridruživanja, istovremeno namećući i pozitivne i negativne posljedice.\n"Metodologijom se uvodi pojam uslovnosti i reverzibilnosti, a oblasti poput vladavine prava, borbe protiv korupcije i osiguravanja pravilnog funkcionisanja demokratskih institucija visoko su na listi", pojasnio je Drljević.\nKako je precizirao, taj pristup uključuje odredbe za države koje dobro rade, dok oni koji odgađaju ili odustanu od traženih reformi mogu biti sankcionisani i zaustaviti finansiranje ili pregovore.\nTo bi, dodao je on, moglo rezultirati ponovnim otvaranjem ili resetovanjem već zatvorenih poglavlja ako se pitanja unutar njih moraju preispitati.\n"Budući da je naša posvećenost procesu evropske integracije i reformama neupitna, ovaj segment metodologije vidimo kao podstrek za sve države koje streme članstvu da efikasno i kvalitetno do kraja sprovedu započete reforme", poručio je Drljević.\nPrema njegovim riječima, druga važna promjena je grupisanje poglavlja umjesto da se otvaraju jedno po jedno.\n"Izneseno kao način da se proces pojednostavi, poglavlja će se grupisati u Osnove, Unutrašnje tržište, konkurentnost i inkluzivni rast, Zelenu agendu, održivu povezanost, resurse, poljoprivredu i koheziju i vanjske odnose", rekao je Drljević.\nTo će, pojasnio je, omogućiti jači fokus na ključnim sektorima u političkom dijalogu, podstaknuti politički dijalog na višem nivou omogućiti prepoznavanje najhitnijih i najvažnijih reformi za svaki sektor.\n"Kad su u pitanju poboljšanja koja se ovim dokumentom uvode u proces pregovora, vidimo namjeru da se pregovori s EU stave u fokus vanjskopolitičkog djelovanja, kako država kandidata, tako i država članica EU i samih institucija EU, čime se ovo pitanje ponovo aktuelizuje i izdiže na viši nivo", rekao je Drljević.\nOn je poručio da raduje predlog da se proces učini predvidljivijim.\n"Odnosno da se dodatno poradi na prepoznavanju zadataka i uslova za njihovo ispunjenje, kao i da postojeća komunikacija država kandidata s državama članicama bude intenzivirana i usmjerena na pojedinosti procesa", kazao je Drljević.\nCrna Gora će, naveo je on, nastojati da iskoristi prednosti tog dokumenta, nakon što izvuče konačne zaključke u pravcu svih etapa i elemenata koji će činiti reformisani pregovarački proces.\nDrljević je rekao da je nova metodologija dominantno usmjerena na države kandidate, koje tek treba da otpočnu pregovore s EU i fokusirana je na fazu otvaranja pregovora u poglavljima, odnosno tematskim klasterima.\n"Iz ovoga je jasno da Crna Gora, koja je u osmoj godini pregovora koji se odvijaju po dosad najzahtjevnijim kriterijumima i sa jednim preostalim neotvorenim i tri privremeno zatvorena pregovaračka poglavlja, nije podobna za primjenu ovog segmenta metodologije", rekao je Drljević.\nS druge strane, kazao je on, dokument daje širu perspektivu i otvara mogućnost za produbljivanje i snaženje postojećeg pregovaračkog procesa, »koju ćemo svakako nastojati da iskoristimo«.\n"Ubijeđeni smo da je i evropskoj i našoj strani u zajedničkom interesu da ovaj proces učinimo što efektnijim i kvalitetnijim kako bismo osigurali potreban nivo spremnosti za buduće uspješno članstvo Crne Gore u Evropskoj uniji", poručio je Drljević.


Davor Dragičević: Obratiću se Strazburu, institucije RS neće riješiti slučaj – Fokus.ba\nKaže da je “njegov sin ubijen, a da čitav MUPRS-a zna ko ga je ubio“.\n-Iza ubistva Davida Dragičevića stoji RS i ovaj slučaj se može riješiti za dva minuta i ne treba nikome ni izbori ni predizborna kampanja – ustvrdio je Dragičević na konferenciji za novinare u Banjoj Luci, na kojoj je prikazan i video u povodu šest mjeseci od stradanja ovog mladića.\nRekao je da je njegov sin “otet u centru Banje Luke, šest dana silovan, maltretiran, masakriran i na kraju bačen u kanalizaciju s jasnom porukom nalogodavaca, egzekutora šta se svima može dogoditi, ukoliko budu protiv njih“.\nKako je ustvrdio, kako se bliže izbori svjestan je da će biti “sve veći pritisak lično na njega i članove grupe ‘Pravda za Davida'”.\nDavor poslao poruku ocu ubijenog Dženana: Brate Murize, moramo izdržati


Situacija preteća, očekuje se virus i u Srbiji Izvor:Blic\nVesti :: Situacija preteća, očekuje se virus i u Srbiji Izvor:Blic\nVladina radna grupa ocenila je da je epidemiološka situacija povodom virusa H1N1 i dalje preteća i da se pojava novog gripa očekuje i u Srbiji, izjavio je danas predsednik te grupe epidemiolog Predrag Kon.\nNa konferenciji za novinare u Vladi Srbije, Kon je rekao da se prvi talas sa manjim brojem obolelih očekuje u toku leta, a da je moguće postojanje nekoliko manjih talasa pre velikog talasa koji se može očekivati na jesen i zimu 2009. ili narednih godina.\nOn je rekao da je pripremljen nacrt dokumenta koji će biti upućen organizatorima masovnih međunarodnih manifestacija kao što su Univerzijada, Guča i Egzit i u kojem će biti navedeno koje obaveze imaju putnici koji dolaze na te manifestacije iz zemalja u kojima je registrovana transmisija novog gripa.\n"Mora se naglasiti da se ponašanje virusa u narednom periodu ne može proceniti u smislu da li će postati invazivaniji i više prenosiv. Prenosivost je u ovom trenutku značajno veća nego kod sojeva sezonskog gripa iz prethodnih sezona", navodi se u izveštaju podeljenom novinarima.\n25. Maj 2009. Vesti 0 2079\nsituacija ocekuje preteca srbiji vesti gripa izvor virus blic koji novog virusa\nTri reči: situacija preteca ocekuje, situacija povodom virusa, pojava novog gripa, epidemioloska situacija povodom, vladina radna grupa, blic vesti situacija, vesti situacija preteca, radna grupa ocenila\nDve reči: izvor blic, situacija preteca, srbiji izvor, preteca ocekuje, novog gripa\nJedna reč: situacija, ocekuje, preteca, srbiji, vesti, gripa, izvor, virus, blic, koji, novog, virusa


Opasna „izlazna strategija“ Zapada: Plan jedne velike sile doveo bi do etničkog čišćenja Srba - Sputnjik Srbija\n21:02 13.05.2021 (osveženo 21:25 13.05.2021) Preuzmite kraći link\nS obzirom da institucije na Kosovu i Metohiji ne mogu da obezbede mir srpskom narodu i nealbancima, te da opstanak Srba zavisi od međunarodnih snaga, povlačenjem Kfora i Unmika oslobodio bi se prostor za delovanje albanskih ekstremista i dovršenje etničkog čišćenja. Neki u tom povlačenju vide izlaznu strategiju Zapada jer Srbija neće da prizna Kosovo.\nOvako vest da će jedna od velikih sila uskoro tražiti povlačenje međunarodnih snaga sa Kosova i Metohije komentariše predsednik Odbora za KiM Skupštine Srbije Milovan Drecun.\nInformaciju o tome, javnosti je preneo srpski predsednik Aleksandar Vučić, uz napomenu da bi povlačenje Unmika i Kfora bila „katastrofa za sve nas“. Na pitanje, o kojoj velikoj sili se radi, Vučić je rekao da ne može da saopšti jer su to obaveštajni podaci iz oficijelnih izvora.\nKfor i Unmik sprečavaju etničko čišćenje Srba\nDovršenju projekta etničkog čišćenja, Priština se, izgleda, uporno nada, navodi Drecun, a takav plan rezultirao bi ugrožavanjem bezbednosti srpskog naroda što Srbija ne bi dozvolila.\nPrimetno je, dodaje Drecun, da prištinske institucije jačaju vojne kapacitete – usvojen je vojni budžet koji je skoro dvostruko veći od budžeta iz prethodnih godina, a Kosovske bezbednosne snage učestvuju u vojnim vežbama NATO, kao što je najveća vojna vežba NATO u Evropi - „Branilac Evrope 20121“.\n„Imajući u vidu i da ih pojedine NATO zemlje intenzivno naoružavaju i obučavaju, da su strukturisani kao prava vojna organizacija, potpuno je jasno da bi te snage eventualno bile upotrebljene za realizaciju aspiracija Prištine da sever KiM stavi pod punu kontrolu i da protera Srbe sa cele teritorije KiM. A jedini način da to urade je da nema Kfora“, naglašava naš sagovornik.\nOdlazak međunarodnih snaga uzrokovao bi i otvaranje pitanja nekih drugih teritorija koje su na udaru velikoalbanskog separatizma, dodaje on.\n„To su opasne ideje. Oni koji predlažu tako nešto igraju se vatrom i izgleda da žele da izazovu sveopštu destabilizaciju, ne samo Srbije, ne samo na KiM, nego i celog regiona“, ističe Drecun.\nDrecun naglašava da povlačenja međunarodnih snaga nema dok god je na snazi Rezolucija 1244 – uloga Unmika je marginalizovana nakon rekonfiguracije kojom je glavna administrativna uloga na KiM prebačena na EU i Euleks, ali on je ipak prisutan i dokle god postoji, postoji i Rezolucija 1244.\n„Ako bi se, eventualno menjala Rezolucija tako da se Unmik povuče, moralo bi da se dobije saglasnost svih članica Saveta bezbednosti, ali tu su Rusija i Kina. Izgleda da neko zaista pokušava da stvori situaciju u kojoj bi se reklo da je Kosovo samostalna i nezavisna država koja više nije pod patronatom UN i na taj način se, izgleda, traži izlazna strategija ako Srbija ne prihvati da prizna Kosovo“, kaže Drecun.\nTa izlazna strategija, prema Drecunovim rečima, podrazumeva zaobilazni put kojim bi se za KiM obezbedio status nezavisne države sa svim njenim prerogativima, uprkos tome što Srbija ne priznaje da prizna nezavisnost Prištine.\nPovlačenje međunarodnih snaga ne prolazi u SB UN\nO Savetu bezbednosti kao jedinoj adresi kojoj se treba obratiti kada se govori o eventualnom povlačenju međunarodnih snaga sa KiM govori i profesor međunarodnog prava sa Pravnog fakulteta u Beogradu Bojan Milisavljević. Uz ogradu da se radi o spekulacijama, a ne o zvaničnom predlogu, on napominje da je vrlo verovatno da se o tome razgovaralo u kuloarima među nekim od stalnih članica najvišeg tela UN.\n„Savet bezbednosti je adresa na kojoj se odlučuje o tome hoće li mandat međunarodnih snaga biti obustavljen ili menjan. Vrlo je moguće da su konsultacije između članica SB u toku i da je to izašlo kao informacija. Ali, to ne znači da bi takva odluka bila usvojena jer bi na našu inicijativu, naše saveznice, Rusija i Kina po tom pitanju bile rezervisane“, objašnjava Milisavljević.\nHipotetički govoreći, ukoliko snage UN budu povučene sa Kosova i Metohije, Rezoluciju 1244 morala bi da zameni nova rezolucija SB, dodaje Milisavljević.\n„Ako govorimo o interesima Srbije, svakako je bolje da međunarodne snage ostanu na KiM. To je nešto što garantuje neki oblik zaštite za naše ljude, kulturnu baštinu i sve ostalo što je važno za nas“, smatra Milisavljević.\nPovlačenje KFOR-a zahteva novi plan Srbije\nZa nekadašnjeg obaveštajnog oficira Vojske Srbije Ljubana Karana, najava o povlačenju Unmika i Kfora nije iznenađenje. O tome je bilo nezvaničnih razgovora, podseća on, kada su zapadne sile odlučile da od Kosovskih bezbednosnih snaga naprave Vojsku Kosova.\n„Tada su oni doneli plan o tome da se Kfor povuče i da sve ono što imaju ostave Kosovskim bezbednosnim snagama, koje bi navodno štitile sve stanovnike Kosova. To je stara ideja, ali za nas je to stvarno katastrofa. Prvi put sada imamo nešto opipljivo od te najave, barem obaveštajne podatke, ako ne neke druge. Do sada je sve bilo na nivou „rekla-kazala“ ili su u pitanju bile zakulisne igre“, kaže Karan.\nSada na videlo izbija plan zapadnih sila o formiranju takozvane Vojske Kosova i formiranje baza za nju, dodaje Karan. Prema njegovim rečima, prva baza planirana za Vojsku Kosova bila bi na brdu Crnuša, odakle bi ceo sever Kosova mogao da bude kontrolisan. Sa formiranjem Vojske Kosova pogotovo bi bili ugroženi Srbi u enklavama.\nVesti o povlačenju Unmika i Kfora još treba proveriti, dodaje Karan.\n„Ako su tačne, onda moramo da napravimo novi plan u vezi sa KiM i da striktno postupamo u skladu sa njim, a ne sa planovima koje bi nam nametnula, ono što pogrešno zovemo - međunarodna zajednica, koja u stvari predstavlja moćne zapadne sile“, zaključuje Karan.\nSrpski predsednik najavio je da će u narednim danima razgovarati sa generalnim sekretarom NATO-a Jensom Stoltenbergom kako bi on svojim uticajem u Alijansi učinio da do toga ne dođe i naglasio da je susret sa Stoltenbergom od posebnog značaja.\nKiM, povlačenje, Unmik, Kfor


- Andreanin prijatelj je investitor, bavi se izgradnjom luksuznih stanova u elitnim delovima Beograda, kakav je i ona poželela da pazari. Pitala ga je da li može da ode na gradilište i pogleda šta je ostalo u ponudi, a onda se bukvalno zalepila za jedan od najvećih i najlepših, koji staje tričavih 400.000 evra - ispričao je izvor blizak pevačici za "Alo!". Kako je objasnio, ona je svom prijatelju odmah rekla da ne može ni za tri života da prikupi taj novac, ali da može da ga isplaćuje na rate, da mu daje novac od svakog održanog nastupa, a da on odbija od celokupnog duga.\n- Andreana je taj dogovor sa svojim prijateljem investitorom postigla još pre korone, međutim, ni slutila nije da će uskoro nastati kriza i da će joj svi nastupi biti otkazani. Uspela je pre korone da isplati učešće i nekoliko rata. Kada god je mogla, plaćala je rate od nekoliko hiljada evra, a sada je u velikoj nevolji, budući da ne može da radi - rekao je za gorepomenuti list i dodao da pevačica uprkos teškoj finansijskoj situaciji ne namerava da odustane od stana.\nVIDEO: Andreana Čekić o razvodu\nAndreana Čekić o razvodu


Vojvodina preko Voždovca do prve prvenstvene pobede\nFudbaleri Vojvodine ostvarili su prvu prvenstvenu pobedu, pošto su na gostovanju u Beogradu savladali ekipu Voždovca, rezultatom 3:1.\nStrelci za Vojvodinu bili su Bojić u šestom, Saničanin u 27. i Gemović u 32. minutu, dok je jedini gol za domaćina postigao Gajić u 54. minutu.\nVoša je veoma brzo stigla do vođstva, već u šestom minutu, kada je Nikola Drinčić ubacio loptu pred peterac Voždovca, gde je odlično utrčao Petar Bojić, koji je prosledio loptu u mrežu.\nIgrali su napadački izabranici Nenada Lalatovića i to se isplatilo u 27. minutu. Ponovo je asistirao Drinčić, ovog puta iz kornera, a Saničanin je glavom prosledio loptu u mrežu, upisujući svoj drugi gol ove sezone.\nVIDEO: Vojvodina preko Voždovca do prve prvenstvene pobede\nFudbaleri Vojvodine ostvarili su prvu prvenstvenu pobedu, pošto su na gostovanju u Beogradu savladali ekipu Voždovca, rezultatom 3:1...Strelci za Vojvodinu bili su Bojić u šestom, Saničanin u 27. i Gemović u 32. minutu, dok je jedini gol za domaćina postigao Gajić u 54. minutu...Voša je veoma...


Fauci: Efikasna vakcina protiv korone trebala bi biti dostupna krajem decembra ili početkom januara - Portal 072info\nUkoliko sve prođe kako treba, prve doze sigurne i efikasne vakcine protiv koronavirusa, bit će najvjerovatnije dostupne krajem decembra ili početkom januara naredne godine za visoko rizične Amerikance, rekao je to vodeći američki epidemiolog Anthony Fauci. Na osnovu sadašnjih projekcija vodećih proizvođača vakcina kompanija Moderne i Pfizera, Amerikanci će vjerovatno tokom decembra saznati hoće li ili neće imati sigurnu i efikasnu vakcinu.\n“Prve privremene rezultate kliničkih istraživanja trebali bismo, kako se nadamo, imati već u roku od nekoliko sedmica”, kazao je Fauci.\nObje kompanije, Moderna i Pfizer, počele su završnu fazu kliničkih testova krajem jula, a u oba klinička ispitivanja učestvuju deseci hiljada ljudi.\nModerna je ranije u četvrtak objavila da bi narednog mjeseca mogla imati prve privremene rezultata testova, dok je Pfizer, koji je prvobitno trebao te privremene rezultate objaviti u oktobru, taj rok sada pomakao na kasniji datum. najvjerovatnije odmah nakon američkih predsjedničkih izbora koji se održavaju 3. novembra.\nRezultate kliničkih ispitivanja morat će pregledati i američka Uprava za hranu i lijekove te Centar za kontrolu i prevenciju bolesti koji bi trebao dati preporuke o tome koje bi grupe stanovništva prve trebale biti vakcinisane, piše Reuters.\nFauci je dodao da bi to u praksi značilo da bi prve doze vakcine trebali dobiti pojedinci kojima je ono najpotrebnije “do kraja decembra ili početkom januara”.\nOn je, međutim, naglasio da će čak i ako vakcina bude efikasna u zaštiti protiv koronavirusa, proći dosta vrmena dok “vakcinom pokrenut imunitet ne ojača nacionalno i globalno”. Istakao je da se život neće vratiti u normalu najmanje do kraja 2021. godine.\nPrethodni članakViše od 85 miliona Amerikanaca već glasalo na predsjedničkim izborima\nSljedeći članakPolaznici sa svih nivoa vlasti u BiH na seminaru o korupciji: Postoji rješenje i mogućnost borbe


NEMAŠ KOVID POTVRDU, NEMA GORIVA: U regionu na snagu stupile pooštrene mjere - Volim Podgoricu\nPočetna/NOVOSTI/Region/NEMAŠ KOVID POTVRDU, NEMA GORIVA: U regionu na snagu stupile pooštrene mjere\nNEMAŠ KOVID POTVRDU, NEMA GORIVA: U regionu na snagu stupile pooštrene mjere\nU Sloveniji se od danas, zbog rasta broja novozaraženih, primjenjuju nove, oštrije epidemiološke mjere.\nPrvi dan primjene pooštrenih epidemioloških mjera u Sloveniji u srijedu protiče uz poneko negodovanje vakcinisanih, a najviše nezadovoljstva je među vozačima koji bez kovid potvrde ne mogu da natoče gorivo u svoje vozilo.\nVećina distributera rigorozno primjenjuje pravila o PCT uslovu (preboljeli, vakcinisani, testirani), koja je Vlada donijela u subotu, što znači da pumpu za gorivo aktiviraju tek kad vozač dokumentima dokaže da je prebolio kovid-19, da je vakcinisan ili ima negativan test ne stariji od 48 sati, prenosi Jutarnji list.\nKako prenose slovenački mediji, na pumpama je zbog takvog postupka dan pred uvođenje novih mjera promet bio veći, ali radnici kažu da nije bilo zastoja i da nije tačno kako je bilo dosta onih koji su gorivo točili u kanistere, kako bi se osigurali dok restrikcije traju.\nJedini incident povezan sa novim pravilima za točenje benzina, prenose Slovenske novine, dogodio se u srijedu ujutro u Brežicama, gdje je vozač, nezadovoljan objašnjenjem da bez kovid-potvrde ne može do goriva iz protesta zaključao vozilo na mjestu gdje je došao i tako blokirao ostale, zbog čega je pozvana policija, a pauk vozilo odnio.\nVlada je na sam dan primjene novih pravila od obveznog PCT uslova izuzela vozače u međunarodnom transportu, pa oni gorivo mogu da natoče bez većih ograničenja, osim što moraju da nose masku prilikom plaćanja.\nPravilo o obveznom PCT uslovu, uz rijetke izuzetke, za niz djelatnosti i ekonomskih aktivnosti, kako za zaposlene tako i za korisnike usluga, vlada Janeza Janše donela je zbog pogoršane epidemiološke situacije, a ne isključuje da će se uvesti i dodatne restrikcije ako se broj vakcinisanih brzo ne poveća, a broj novozaraženih i hospitalizovanih nastavi da raste dosadašnjim tempom.\nU posljednja dva dana u Sloveniji je potvrđeno skoro 2800 novih zaraza koronavirusom. U poslednja 24 sata bilo je 1364 novozaraženih, na testu je svaki peti testirani bio pozitivan.\ngorivo kovid potvrda Slovenija\nDF BUDVA: Svi Srbi pod nebeskim šarom da se sačuvamo od težnje da nas ućutkaju


Izrada NAD dokumenta za 2019. – 2025. – sastanak RG za konkurentnost – EU Project Preparation Facilities\nBeograd, 31. maj 2019.\nPeti sastanak Radne grupe bio je posvećen diskusiji na temu prioriteta reformi Sektora za konkurentnost. Sastanak je održan 31. maja 2019. godine i započeo je diskusiju između Ministarstva privrede, Ministarstva trgovine, turizma i telekomunikacija i Ministarstva kulture i informacija i donatorske zajednice o glavnim karakteristikama Situacione analize Sektora za konkurentnost i prioritetima i merama identifikovanim u okviru sveobuhvatnog procesa razvoja novog višegodišnjeg planskog dokumenta za period 2019-2025.\nPripremu dokumenta pokrenulo je Ministarstvo za evropske integracije zajedno sa relevantnim sektorskim institucijama (Ministarstvom privrede, Ministarstvom trgovine, turizma i telekomunikacija i Ministarstvom kulture i informacija). Cilj dokumenta je da doprinese efikasnijem planiranju javnih politika u okviru Sektora konkurentnosti, koje predstavljaju osnovu za ekonomski razvoj i pomažu Srbiji da ispuni ekonomske i političke uslove za pristupanje Evropskoj uniji, kao i da upravlja raspodelom donatorskih sredstava za sprovođenje nacionalnih strateških reformi. Glavni fokus u razvoju dokumenta bio je na izradi Situacione analize sektora koja sadrži sveobuhvatan pregled sektora i daje ocenu trenutne situacije u sektoru, kako bi se argumentovale odluke koje se odnose na usmeravanje donatorske pomoći za sprovođenje nacionalnih reformi.\nTokom sastanka Ministarstvo za evropske integracije predstavilo je svrhu, oblasti i proces razvoja novog višegodišnjeg planskog dokumenta za period do 2025. godine, uključujući i prezentaciju trenutne situacije u oblasti koordinacionih mehanizama za međunarodnu pomoć, i predlog za unapređenje i funkcionisanje mehanizma rada Sektorske radne grupe u budućnosti. Vodeće institucije u sektoru fokusirale su se na predstavljanje trenutne situacije u sektoru, glavne izazove i potrebe, i detaljnije predstavile identifikovane prioritete i mere u Sektoru za konkurentnost prema kojima će se usmeravati investicije međunarodne pomoći u periodu do 2025. godine.\nSastanku su prisustvovali predstavnici sledećih donatorskih organizacija: Delegacije EU u Republici Srbiji, EBRD, Svetske banke, UN Women, International Labour Organisation, Ambasade Norveške, Ambasade Japana, GIZ, KfW, Ambasade Nemačke, Ambasade Koreje, Ambasade Švedske i USAID-a.


Nova zatvaranja u Portugalu, broj preminulih vrtoglavo raste - NOVA portal\nNova zatvaranja u Portugalu, broj preminulih vrtoglavo raste\nSvet Autor:Beta 11. Jan. 202118:431 Komentar\nSa 122 umrlih od koronavirusa u poslednja 24 sata i gotovo 4.000 hospitalizovanih, pandemija Kovida-19 je dostgla nove rekorde u Portugalu koji se sprema ove nedelje da uvede novo strogo zatvaranje.\nNa sednici vlade zakazenoj za sredu vlada će proglasiti nešto vrlo slično prvom zaključavanju u martu, rekao je premijer Antonio Kosta.\nPredsednik Rebelo de Sousa već je ovog vikenda upozorio da misli da nema alternative opštem zaključavanju.\nPredsednik Portugala u samoizolaciji\nSkoro 90 miliona zaraženih od koronavirusa u svetu\nPosle novog rekordnog broja umrlih zabeleženih danas, u Portugalu je ukupno od koronavirusa umrlo 7.965 ljudi.\nSa 213 novih pacijenata, u bolnicama u zemlji se od Kovida-19 leči ukupno 3.983 ljudi, od kojih 567 u intenzivnoj nezi, prema dnevnom bilansu koji je objavila danas Opšta uprava za zdravlje.\nBroj novozaraženih prošle nedelje je prešao prag od 10.000 zaraženih dnevno, pre nego što je zabeležen osetan pad za vreme vikenda što se smatra da ne odgovara stvarnom poboljšanju već pre manjem broju urađenih testova, rekao je Antonio Kosta. Premijer je rekao da se sigurno suočavaju sa trećim talasom zaraze.\n„Smanjenje nivoa prenosa jedini je način prevazilaženja ove situacije“, rekla je ministarka zdravlja Marta Temido koja je rekla da je porast broja slučajeva poslednjih dana vezan za ukidanje nekih mera za vreme Božića i za hladan talas koji pogađa više evropskih zemalja.\nVlada će se sutra konsultovati sa nizom stručnjaka za javno zdravlje pre vanredne sednice na kojoj treba da odluči o jačanju mera koje se mogu doneti pošto je na snazi zdravstveno vanredno stanje od početka novembra.\nOčekuje se da će novo zatvaranje koje bi moglo da stupi na snagu već u četvrtak uključiti zatvaranje prodavnica koje se ne smatraju neophodnim, restorana i kafea ali bi škole trebalo da nastave da rade sa fizičkim prisustvom dece.


Predsednik Vučić i Porfirije posle prvog zvaničnog sastanka - Radio televizija Pančevo\n24. februara 2021. 25. februara 2021. 0152\n“Upoznao sam patrijarhja sa faktičkom situacijom na Kosovu i Metohiji, i sa političkim činjenicama i političkim pregovorima koji nam predstoje, ili onim koje smo završili, sa posetom Miroslava Lajčaka, koja nas očekuje, o poziciji Srbije, čak i o tome da Kosovo nije uspelo da prođe i dobije prostor na tzv. Ustavnoj konferenciji evropskih zemalja”, rekao je Vučić.\n“U uslovima duboke podeljenosti sveta, gde ne postoji unipolarnost, ni bipolarnost, već multipolarnost, mnogi će pokušati i dati sve do sebe da pokažu svoju snagu i silu na nekom manjem. Naš posao je da gledamo da to ne budemo mi, a da sačuvamo najvažnije i najvitalnije državne i nacionalne interese”, rekao je Vučić.\n“Po tom pitanju postoji ne samo veliko razumevanje, već i saglasje”, istakao je predsednik.


Iz Ministarstva su rekli Srni da su po prvim saznanjima zatražili informacije o preduzetim aktivnostima i da će po dobijanju zvaničnih informacija, na bazi činjenica, odlučiti o eventualnim postupcima u okviru Zakona o socijalnoj zaštiti, prenosi Srpskainfo.\n– S obzirom na to da je reč o izuzetno osetljivoj tematici, očekujemo od nadležnih pravosudnih, inspekcijskih i policijskih organa adekvatno reagovanje i postupak sa ciljem zaštite maloletnih lica – naveli su iz Ministarstva.\nU Ministarstvu napominju kako imaju u vidu djelokrug rada Doma “Rada Vranješević” i ulogu te ustanove u organizovanom obliku socijalne zaštite i obezbjeđenju socijalno-zdravstvene zaštite, vaspitanju i obrazovanju i adekvatnom tretiranju potreba dece te osposobljavanju za samostalan život i rad sa decom bez adekvatnog roditeljskog staranja.\nIz resornog ministarstva napominju da se svi stručni i ostali poslovi u socijalnoj zaštiti, posebno u ustanovama koje zbrinjavaju maloletna lica, moraju odvijati na način da obezbede strogu poverljivost podataka, poštovanje integriteta i dostojanstva korisnika.\nBanjalučka policija je prema nalogu Okružnog javnog tužilaštva juče u Banjaluci uhapsila radnika Doma “Rada Vranješević”, te pretresla prostorije ove ustanove.\nZlostavljanje maloletnika u Pečenjevcu\nmaloletni Zlostavljanje Banjaluka\nNadzor prijema i radne etike svih zaposlenih izuzetno važan: Nakon niza skandala pojačana kotrola u Domu "Rada Vranješević"\nNESREĆA KOD RIBNIKA U sudaru povređena dva vozača\nDRAMA KOD BIHAĆA Veliki požar u fabrici stiropora\nVidić i on bili su "ubilački" tandem: Nemanja je životinja! Ali, ja sam najbolji /VIDEO/ :: Sportal\n12:41 UAE POČELI DA IZVOZE NAFTU U EVROPU Šalju je tankerom "Duša Moskve"\n12:40 UHAPŠEN NASILNIK U BANJALUCI Pretukao maloletnika samo zato što je brao trešnje\n12:34 Sutra počinje SVESRPSKI DEČJI SABOR, deca iz dijaspore gosti Beograda


Inicijativa Vuka Jeremića: Srbija poklanja Njujorku spomenik Nikoli Tesli : Nadlanu.com\nInicijativa Vuka Jeremića: Srbija poklanja Njujorku spomenik Nikoli Tesli\nObjavljeno 19. jul 2013. / 17:23:07\nPrema saznanjima “Blica”, Jeremićev projekat trebalo je da bude realizovan na rođendan Nikole Tesle, 10. jula, ali je zbog dugih procedura oko dobijanja dozvola podizanje spomenika ipak odloženo. Plan je bio da se on postavi u Central parku, ali se situacija zakomplikovala čim se ušlo u proceduru.\nNaime, ispostavilo se da bi se samo na dozvolu čekalo tri-četiri godine, a inicijatori bi osim samog spomenika velikom naučniku trebalo da unapred obezbede novac za njegovo održavanje u narednih 50 godina. Kako kaže naš izvor, traži se nova lokacija u Njujorku, koja bi bila jeftinija, i to će najverovatnije biti Long Ajlend, gde je Tesla imao svoju laboratoriju.\n"Pregovara se i s Društvom Nikole Tesle koje je tu otkupilo deo zemljišta", navodi naš sagovornik.\nZa sada se ne zna ni koliko će koštati spomenik, kao ni njegovo održavanje.\n"Nije se stiglo do toga. Ne znamo ni da li će to biti statua, bista ili nešto treće, da li će biti od bronze ili mermera. Treba prvo da dobijemo dozvole", rečeno je “Blicu” u kabinetu Vuka Jeremića.\nIako se ne zna koliko bi spomenik Nikoli Tesli mogao da košta državu, predviđeno je da se na njemu postavi pločica na kojoj će pisati „Poklon Vlade Srbije građanima Amerike“.\nIako izvor “Blica” tvrdi da je Jeremić bez konsultacija s vlastima u Beogradu pokrenuo inicijativu, a da ih je obavestio tek kad se “stvar zahuktala”, njegovi saradnici tvrde da je “on tu samo da pomogne, zbog kontakata koje ima, a da je inicijator u Beogradu”.\nIpak, u kabinetu predsedavajućeg UN nismo dobili odgovor na pitanje ko konkretno stoji iza ideje o podizanju spomenika Tesli.\n"Naša ambasada i konzulat su sve vreme uključeni u tu priču. To je državni projekat", tvrde u kabinetu Jeremića.\nnikola teslanjujorkvuk jeremić


Bez letenja u svemir, bez ujedanja... 5 najbizarnijih ugovora u modernom fudbalu! (FOTO) (VIDEO)\nNE ZNA SE KOJI JE LUĐI\nZbog čega tolike sumanute cifre? Da li postoji nešto što ne smeju ili moraju da rade, pa zbog toga im milioni ležu na račun svakog meseca, godine? Otkrivamo vam potpuno neverovatne klauzule u ugovorima najvećih zvezda\nObjavljeno: 08.04.2017. 14:00h\nKako godine prolaze u današnjem fudbalu, plate pojedinih igrača sumanuto rastu, toliko da bukvalno ne znaju šta će sa parama.\nBarselona plaća 40 miliona evra za fudbalera koji će joj sedeti na klupi?\nTako je i vezista Mančester junajteda Huan Mata oduševio javnost izjavom da su igrači u ovom vremenu preplaćeni i da nije potrebno uopšte da se klubovi toliko razbacuju.\nKinezi obaraju svetski rekord basnoslovnom platom: 75 miliona godišnje za Ibrakadabru! (FOTO)\nMeđutim, šta se stvarno događa u tim ugovorima koji vrede više desetina miliona evra? Na šta se zvezde obavezuju kada stave paraf na papir koji ih finansijski obezbeđuje za čitav život.\nSvašta su odbijali ali ovo neće: Čelsi šalje ponudu Evertonu vrednu 115 miliona evra! (FOTO)\nPreko slučaja Pola Pogbe koji, ukoliko Pari Sen Žermen želi da ga kupi, pored početne otkupne cene od 70 miliona evra mora da da unapred još 9, pa sve do minimalne cifre od 1 milijarde koje prebogati vlasnici moraju da uplate na račun Real Madrida ukoliko hoće Kristijana Ronalda u svojoj kući.\nPredstavljamo vam 5 najbizarnijih stavki u ugovorima nekih od najpopularnijih fudbalera planete.\n1. "Bez ujedanja" - Luis Suarez (Barselona)\nOvo je jedna od najpoznatijih stvari u ugovoru izuzetnog Urugvajca koji je jedno od najboljih pojačanja prvaka Evrope u ovoj deceniji.\nSa ujedanjem je počeo još u dresu Ajaksa, nastavilo se par godina kasnije sa Branislavom Ivanovićem, a poslednji slučaj je na Mundijalu 2014. godine kada je defanzivac Italije Đorđo Kjelini bio žrtva njegovog divljaštva.\nUgovorBizarnoBivši fudbalerFudbalFudbaleriLuis SuarezFK BarselonaDenis BerkampFK ArsenalNejmarAleks Okslejd-ČembrlenFK SanderlendNovac


Istoričar Dejan Antić o fotomonografiji „Ratni put Moravske divizije (1914-1918)“ : DRAGOCENI DOKUMENT O MORAVCIMA - JUGPRESS\nIstoričar Dejan Antić o fotomonografiji „Ratni put Moravske divizije (1914-1918)“ : DRAGOCENI DOKUMENT O MORAVCIMA\nPostavio: Jugpress 20 Septembra, 2018\nVišegodišnjim prikupljanjem, obradom i sistematizovanjem obimnog arhivskog i muzeološkog materijala sa teritorije Balkana direktorka Narodnog muzeja u Leskovcu, Mira Ninošević sa svojim najbližim saradnicima učinila je ozbiljan napor da se kroz izradu savremene fotomonografije ljubiteljima nacionalne prošlosti predstavi sudbina i ratni put Moravske divizije za vreme trajanja Velikog rata od 1914. do 1918. godine.\nKao jednoj od pet srpskih divizija, čija je oblast obuhvatala teritoriju sadašnjeg juga Srbije, štab Moravske divizije bio je smešten u Nišu. Uoči izbijanja Prvog svetskog rata komandi Moravske divizije bila su potčinjena tri pukovska okruga sa centrima u Vranju (Prvi pešadijski puk „Knjaz Miloš Veliki“) u Prokuplju (Drugi pešadijski puk „Knjaz Mihailo“) i Pirotu (Treći pešadijski puk). U njenom divizijskom sastavu delovao je i Šesnaesti pešadijski puk „Car Nikolaj Drugi“ sastavljen od prvopozivaca iz Četvrtih bataljonski srezovi za pukovske okružne komande u Vranju, Prokuplju i Pirotu. Bio je to zapravo pešadijski puk sa sedištem u Nišu, formiran od ljudstva sa cele teritorije Moravske divizijske oblasti.\nUsled zategnutosti političkih odnosa na liniji Beč – Beograd i mogućnosti napada Austrougarske monarhije na Kraljevinu Srbiju, za samo nekoliko dana od proglašenja ratne opasnosti krajem jula 1914. godine jedinice Moravske divizije bile su mobilisane i organizovane za odbranu zemlje. Uprkos materijalnoj i fizičkoj iscrpljenosti iz prethodnih ratova (1912-1913) Moravci su tokom Prvog svetskog rata svoj patriotizam dokazivali ogromnim borbenim moralom, izuzetnom disciplinom i sopstvenom krvlju prolivenom u bitkama na Ceru i Drini 1914. godine, u jesenjim okršajima sa višestruko brojnijim neprijateljem 1915. godine, tokom Albanske golgote i tokom proboja Solunskog fronta.\nIako je postala simbol herojstva i požrtvovanosti, Moravska divizija je kao tema još uvek nedovoljno obrađena u srpskoj istoriografiji. Zbog toga publikacija „Ratni put Moravske divizije (1914-1918)“ koju je Mira Ninošević simbolično nazvala fotomonografijom, pruža dragocenu mogućnost da se na osnovu velikog broja fotodokumenata, izvoda iz memoarskih spisa, dnevnika i pisama stvori preciznija slika o prošlosti, delovanju, kretanju i životu pripadnika prvg, drugog, trećeg i 16. pešadijskog puka srpske vojske. NJena namera, da povodom stogodišnjice od završetka Prvog svetskog rata predstavi ratnu svakodnevnicu jezikom Moravaca „zabeleženim u ratnim spisima, beleškama, dopisnim kartama, rovovskim suvenirima koje su ratnici pravili na frontu u trenucima predaha između borbi“, može se oceniti kao više nego uspešna.\nPridržavajući se tematsko-hronološkog principa, priređivač je na moderan način predstavio veliki broj fotografija koje su krasile mnoge privatne porodične albume širom juga Srbije i koje tek sa ovom publikacijom po prvi put postaju dostupne široj javnosti. Slična je situacija i sa dnevničkim zapisima iz privatnih porodičnih riznica, a ono što naročito privlači pažnju čitaocu i ostavlja utisak jeste saznanje da su mnogi izvodi iz dnevnika i pisama publikovani na autentičnom prizrensko-timočkom dijalektu srpskog jezika koji se u nešto izmenjenom obliku i dan-danas koristi u pojedinim krajevima juga Srbije.\nMogu slobodno reći reći da je kompletan materijal predstavljen na nešto više od tristotine strana u delu „Ratni put Moravske divizije (1914-1918)“ znalački odabran. NJegovim sagledavanjem i analizom pružena je mogućnost rekonstrukcije ratne svakodnevice srpskog vojnika – Moravca, ali i stvaranja šire slike o izazovima, strahotama i mnogobrojnim iskušenjima iz perioda Velikog rata.\nJug Srbije je u periodu od 1914. do 1918. godine, kao i mnogo puta u novovekovnoj srpskoj istoriji, podneo veliki teret u borbi za slobodu srpskih zemalja. Moravska divizija je u toj borbi s pravom postala sinonim za nepokolebljivost, viteštvo, stradanje i podvige oficira, podoficira i vojnika iz niškog, leskovačkog, vranjskog i pirotskog područja. Zbog toga publikacija „Ratni put Moravske divizije (1914-1918)“ ne predstavlja samo bogatu hronologiju događaja koji su pratili heroje iz prvog, drugog, trećeg i 16. pešadijskog puka srpske vojske, već i kvalitetan istorijski izvor koji će budućim istraživačima pojednostaviti proučavanje određenih formacija vojske Kraljevine Srbije tokom Prvog svetskog rata. I što je najvažnije, ova publikacija će kroz velikih broj fotografija i sačuvanih dnevničkih zapisa, potomcima div-junaka sa Cera i Kajmakčalana na najpotpuniji način prezentovati podvige njihovih predaka i pokazati da je ljubav prema Otadžbini nezaustavljiva planinska reka koja ruši sve prepreke na putu do slobode.\nDejan Antić je rođen u Vranju. Diplomirao, magistrirao i doktorirao je na Filozofskom fakultetu Univerziteta u Nišu. Na istom fakultetu radi kao docent na Departmanu za istoriju.


Buš izjavio da SAD postižu napredak u globalnom ratu protiv terorizma ali da će i dalje biti teških dana\nPredsednik je u svojoj radio poruci istakao da je Avganistan postigao “izuzetan napredak” za tri godine otkako su Sjedinjene Države i njihovi saveznici zbacili radikalni islamski talibanski režim s vlasti. Zemlja sada ima Ustav i održala je predsedničke izbore. Avganistanski birači će se vratiti na biračka mesta u septembru, da bi izabrali pokrajinske odbore u donjem domu Nacionalne skupštine. Predsednik Buš, koji sutra treba da se sastane u Beloj kući sa predsednikom Karzaijem, rekao je da će Sjedinjene Države nastaviti da podržavaju Avganistan i u narednim mesecima.\n“Pomažemo da izabrana avganistanska vlada učvrsti ove demokratske pomake i izvrši stvarnu promenu. Zemlja koja je nekada znala jedino za teror talibana, sada vidi ponovno rođenje slobode i mi ćemo joj pomoći da uspe.”\nPredsednik je u svom govoru istakao još neke novije uspehe u globalnom ratu protiv terorizma.\n“U Avganistanu smo izveli na sud desetine terorista i pobunjenika. U Pakistanu, jedan od Bin Ladenovih najistaknutijih vođa, čovek po imenu Al-Libi, izveden je pred lice pravde. U Iraku, uhvatili smo dva zamenika teroriste Zarkavija, a naše snage su ubile ili zarobile stotine terorista i pobunjenika u blizini sirijske granice.”\nPredsednik Buš je priznao da će i dalje biti - kako je rekao - “nekih teških dana”, ali je dodao da će Sjedinjene Države nastaviti sadašnju strategiju: borba s teroristima u inostranstvu, da se ta borba ne bi vodila na američkom tlu. Prema predsednikovim rečima, to će zahtevati izmene u vojsci Sjedinjenih Država, da bi bila “brža, okretnija i smrtonosnija”.\n“Da bi se izašlo na kraj s opasnostima koje se pomaljaju u 21. veku, razvijamo vojsku koja može brzo da se rasporedi i ima veću vatrenu moć sa manje unapred isturenih snaga.”\nDok Sjedinjene Države nastavljaju da podržavaju demokratske promene širom sveta, predsednik je rekao da američka vlada mora da učini sve što treba da podrži američke snage. Predsednik Buš je saopštio da će svoju viziju vojske u 21. veku da izloži idućeg petka u američkoj Pomorskoj akademiji, na kojoj će održati govor povodom završetka školske godine.


D. C.\t 17. septembra 2013. 00:00\nVećina ljudi s vremena na vreme ima upalu grla, često zbog virusa ili, ređe, zbog bakterija streptokoka. Međutim, neki ljudi dobijaju upalu grla mnogo češće, što može da znači dodatno odsustvo sa posla, iz škole i drugih aktivnosti.\nJedna mogućnost da se reše česte upale grla jeste operacija uklanjanja krajnika. Krajnici imaju oblik badema i nalaze se unutar grla. Oni su deo sistema našeg tela za borbu protiv infekcija, ali mogu ponekad biti i inficirani, što dovodi do upale grla.\nStudije su pokazale da uklanjanje krajnika kod deteta može dovesti do ređe pojave upale grla. Međutim, novo istraživanje pokušalo je da otkrije da li ova operacija može pomoći i odraslim osobama.\nIstraživači iz Finske regrutovali su 86 odraslih koji su odlazili doktoru zbog upale grla najmanje tri puta u prethodnoj godini i kojima je preporučena operacija. Istraživači su nasumično izabrali učesnike koje će odmah otići na operaciju, dok su ostali bili na listi čekanja. U narednih pet meseci, istraživači su upoređivali koliko često su članovi dve grupe imali problema sa grlom.\nIstraživači su otkrili malu razliku između grupa u broju teških upala grla, sa samo jednom slučajem kod osoba koje su bile na listi čekanja, dok u drugoj grupi nije zabeležen takav slučaj.\nMeđutim, ukupan broj upala grla bio je mnogo manji među osobama iz grupe koja je išla na operaciju (39%), u poređenju sa 80% osoba koje su imale upalu iz grupe na listi čekanja. Pored toga, učesnici koji su imali operaciju, imali su i manje dana kada ih je bolelo grlo (u proseku pet dana, u poređenju sa 40 dana iz druge grupe) i izostajali su sa posla manje radnih dana (oko tri dana, u poređenju sa skoro sedam dana).\nSa druge strane, osobe koje su išle na operaciju imale su bolove u grlu u proseku 17 dana nakon operacije, a odsustvovali su u proseku 14 dana sa posla ili iz škole. Sve u svemu, oni su rekli da su zadovoljni rezultatima nakon operacije.\nU pitanju je nasumična kontrolisana studija, što je najbolji tip studije za pronalaženje efekata neke terapije. Međutim, učesnici su bili svesni kojoj grupi pripadaju, ondosno da li su bili na operaciji ili listi čekanja. Kao rezultat toga, moguće je da su ljudi koji su imali operaciju, ređe prijaviljivali simptome bolova u grlu, jer su očekivali da će im operacija pomoći. Međutim, malo je verovatno da to u potpunosti može objasniti utvrđenu razliku između dve grupe.\nStudija je takođe prilično mala i trajala je samo pet meseci. Potrebna su veća i duža istraživanja kako bi se potvrdila ova saznanja i istražilo da li operacija krajnika dugoročno smanjuje upalu grla kod odraslih osoba.\nAko ste odrasla osoba koja često ima bolove u grlu, ova studija sugeriše da ćete manje patiti zbog toga ako operacijom ukloniti svoje krajnike, iako se šanse za dobijanje ozbiljnih bolova u grlu ne mogu mnogo promeniti. Važno je odmeriti ove moguće prednosti u odnosu na rizike operacije, koji mogu uključivati infekciju i krvarenje. Takođe, operacija ne može biti opcija za svakoga ko ima česte bolove grla. Lekari uglavnom savetuju operaciju samo ako je nešto od sledećeg istina:\nako ste imali sedam ili više puta bolove u grlu u prethodnih godinu dana\nako ste bolove u grlu imali pet ili više puta u svakoj od prethodne dve godine\nako ste bolove u grlu imali tri ili više puta u svakoj od prethodne tri godine\nAko mislite da je operacija pravi izbor za vas, vaš lekar, posle detaljnih pregleda i analiza, može da vam pomogne i proceni da li je to zaista najbolja opcija.\nbolovanjebolovi u grluzapaljenje grlainfekcijekrajncikućno lečenjeodsustvo sa poslaoperacija krajnika


Title: Sledeća tribina Pokreta za slobodu u Subotici - 29. april 2011.\nObaveštavamo vas da ćemo kampanju solidarnosti u narednom periodu održati u većem broju gradova. Na javnim tribinama nastavićemo da informišemo o radničkom iskustvu koje je u većem broju preduzeća doprinelo uspešnoj borbi protiv zloupotreba u privatizaciji. Smatramo da radničke grupe treba da uče jedna od drugih, i da u iskustvu i borbi drugih nađu recept za rešavanje svojih problema, kao i inspiraciju i podstrek za borbu. Smatramo da radničke i druge društvene grupe treba da budu solidarne među sobom, da jasno artikulišu čemu se suprotstavljaju i za šta se bore, da rade na pridobijanju podrške javnosti i čitave zajednice u kojoj žive, na solidarnom povezivanju sa drugima, i na razmenjivanju znanja i iskustva. Smatramo da su najugroženiji građani prioritet naše borbe i da se oni na nacionalnom nivou mogu spasiti jedino očuvanjem ekonomije i razvojem privrede.\nNedavno smo objavili i knjigu ''Zemlja i sloboda'' kojom želimo da doprinesemo borbi za poboljšanje poljoprivrede i položaja seljaka u Srbiji, i stvaranje nezavisnog seoskog pokreta koji bi sudbinu sela uzeo u svoje ruke a zemlju spasio od kontrole koju nad njom uspostavljaju interesne grupe koje u poljoprivredi krupnih poseda vide priliku za uvećanje svog bogatstva potiskujući poljoprivredu kao vekovnu životnu delatnost.\nPrioritet borbe Pokreta za slobodu je očuvanje radnih mesta, poljoprivrede i industrije kako bi se očuvao izvor prihoda što većeg broja ljudi. Stvaranjem Koordinacionog odbora radničkih protesta povezali smo veći broj predstavnika Štrajkačkih odbora i radničkih kolektiva koji su vodili borbu protiv uništavanja svojih preduzeća. Cilj nam je da našu podršku proširimo na što veći broj radničkih i seoskih grupa.\nPozivamo vas da se pridružite pokretu i podržite borbu običnih ljudi koji žele da povrate kontrolu nad svojim životima, doprinesu demokratizaciji društvenog i ekonomskog života, obezbede egzistenciju najugroženijih, i obračunaju se sa tajkunskom kontrolom nad politikom i ekonomijom.\nSledeća tribina u Subotici\nNakon tribine u Pančevu, koju smo održali krajem prošlog meseca, 29. aprila u Subotici održaćemo sledeći u nizu javnih razgovora koje ćemo organizovati širom Srbije u cilju predstavljanja radničkog iskustva i podrške tamošnjim radničkim protestima.


Ponovo uvođenje stečaja u Srpsku fabriku stakla u Paraćinu – Južnobanatske Vesti\nPonovo uvođenje stečaja u Srpsku fabriku stakla u Paraćinu\nPrivredni sud u Kragujevcu ponovo je doneo rešenje o uvođenju stečaja u Srpsku fabriku stakla u Paraćinu, saznaje agencija Beta u toj fabrici. Bivši radnici fabrike stakla su ispred upravne zgrade fabrike zahtevali objašnjenje stečajnog upravnika Saše Jovanovića.\nStečaj je uveden u Staklaru 20. septembra prošle godine, na predlog čačanske firme Veksilum koja je tvrdila da od Staklare potražuje više od 47 miliona evra.\nNa žalbu opštine Paraćin i poverioca fabrike Apelacioni privredni sud je 6. decembra poništio rešenje Privrednog suda sa obrazloženjem da je pogrešno ili nepotpuno utvrđeno činjenično stanje.\nSud u Kragujevcu je na ponovljenom odlučivanju o uvođenju stečaja odbio predlog Staklare da se ročište odloži dok se ne pribavi dokumentacija na osnovu koje bi se precizno utvrdili dugovi fabrike.\nPre uvođenja stečaja fabrika je imala 825 radnika, a stečajni upravnik je otpustio 240.\nDugove paraćinske Staklare je 2015. godine od bugarske firme Glas industri otkupila kompanija CPR Impeks koja se bavi prodajom naoružanja i vojne opreme.\nVlasnici CPR Impeksa smatraju da nema osnova za uvođenje stečaja u Staklaru.\nRadnici traže objašnjenje\nBivši radnici Srpske fabrike stakla su ispred upravne zgrade fabrike zahtevali objašnjenje stečajnog upravnika Saše Jovanovića, pošto se saznalo da je Privredni sud u Kragujevcu ponovo doneo rešenje o uvođenju stečaja u toj firmi, dok oni smatraju da je to odlučeno na osnovu dokumenata koja nisu validna.\nStečajni upravnik Staklare Saša Jovanović je rekao da su, po nalogu Privrednog apelacionog suda, pribavljena „neka dokumenta iz Bugarske“ preko ministarstava dveju zemalja, i dostavljena sudu koji ih je prihvatio i na osnovu toga doneo odluku o stečaju.\nMeđutim, radnici smatraju da ta dokumentacija nije validna, rekao je bivši radnik Staklare Dragan Dinić koji tvrdi da nisu stigla zvanična dokumenta ni iz domaćih, niti bugarskih ministarastava, već da je advokat firme „Veksilum“ doneo „papir koji su oni, kao advokati poverioca, obezbedili iz Bugarske preko nekog službenika koji je bio u mogućnosti da stavi pečat“.\nDinić je kazao da sudija nije dozvolio da se proveri taj dokument, što su na ročištu tražili zastupnici radnika i stečajni upravnik.\nZato „ovaj stečaj ide na dušu stečajnog sudije i verovatno nekih struktura koje stoje u mraku iza stečajnog sudije“, rekao je Dinić.\nRočište za poverioce Staklare biće 7. marta, a 15. maja još jedno, na kojem će se u Apelacionom Privrednom sudu ponovo odlučivati o stečaju, a do tada bi trebalo da stignu potrebna dokumenta iz Bugarske.


Velika politička i biznis delegacija iz Malezije potvrdila dolazak na SBF 2019.\nNaslovnica NAJNOVIJE Svijet Velika politička i biznis delegacija iz Malezije potvrdila dolazak na SBF 2019.\nSvake godine vodeći investicijski fondovi kao i čelni ljudi malezijskih korporacija učestvuju na SBF-u u cilju uspostavljanja privrednu saradnje i razmjene pozitivnih iskustava.\nPolitička i biznis delegacija iz Malezije najavila je dolazak na 10. Sarajevo Business Forum, vodeću investicijsku konferenciju koja će se održati od 17. do 19. aprila u Sarajevu. Najavljeno je to nakon susreta predsjednika Uprave BBI banke Amera Bukvića sa premijerom Malezije Tunom Mahathirom Mohamadom u Kuala Lumpuru.\n– Premijer Mahathir, kao dokazani prijatelj BiH, potvrdio je dolazak velike privredne delegacije iz Malezije u aprilu na Sarajevo Business Forum. Inače, svake godine vodeći investicijski fondovi kao i čelni ljudi malezijskih korporacija učestvuju na SBF-u u cilju uspostavljanja privrednu saradnje i razmjene pozitivnih iskustava, kazao je Bukvić.\nOvogodišnji SBF, prema njegovim riječima, biće u znaku promocije domaćih i regionalnih investicijskih projekata u cilju povezivanja regiona sa svijetom i njegove promocije kao “jedan region – jedna ekonomija”.\n– U fokusu ovogodišnjeg SBF-a su mladi ljudi kojima je posvećen treći dan Foruma gdje ćemo investitorima iz svijeta i našim ljudima iz dijaspore predstaviti potencijale i ideje koje imaju mladi sa ovog podneblja. Ovdje ćemo prezentirati i pobjednički tim “SBF Start-up Challenge, takmičenja u poslovnim idejama mladih do 30 godina, koje smo pokrenuli sa našim partnerima, rekao je Bukvić, nakon susreta sa premijerom Malezije, saopćeno je iz BBI banke.


NARODNA STRANKA: Istražiti kriminalnu spregu izvršitelja, advokata i javnih komunalnih preduzeća - Jutarnje.rs\nAdvokat Jovica Todorović iz Narodne kancelarije Narodne stranke Beograd izjavio je danas da je uspostavljena „kriminalna sprega“ javnih izvršitelja, nekih advokata i javnih komunalnih preduzeća kojom se „otimaju ogromna novčana sredstva“ od uglavnom najsiromašnijih građana i slivaju u privatne džepove umesto u javne budžete namenjene poboljšanju komunalnih usluga u gradovima Srbije, a posebno u Beogradu.\n„Narodna stranka zahteva da nadležni organi istraže tu spregu i da odgovaraju svi koji su na ovaj način, a na štetu građana i javnih budžeta, ostvarili protivpravnu imovinsku korist. Siromašnima se ’guli koža s leđa’ čim zadocne s plaćanjem komunalija, koje često ne mogu da plate jer su ostali bez posla ili imaju male penzije“, rekao je Todorović.\n„Zahtevamo i da advokatske komore zabrane ovakav rad advokata i da sve koji su se bavili fiktivnim pružanjem pravne pomoći sankcionišu, kao i Komora javnih izvršitelja revidira njihovu tarifu tako da iz nje isključi naplatu troškova za radnje koje javni izvršitelj nije preduzeo“, dodao je Todorović.\nTodorović je istakao da je najvažnije zakonom zabraniti naplatu novčanih potraživanja javnom prodajom nepokretnosti koja predstavlja dužnikov jedini dom.\nTodorović je naveo da je prinudno iseljenje porodice Lalović u Beogradu izazvalo zgroženost i zabrinutost građana zbog brutalnosti kojom je sprovedeno, čime je skrenuta pažnja javnosti na rad javnih izvršitelja.\n„Država je izvršiteljima, kao privatnim preduzetnicima, poverila javna ovlašćenja da umesto države, a sa silom kojom samo država raspolaže, preduzimaju određene radnje javne vlasti, na šta samo država ima pravo“, precizirao je Todorović.\nTodorović je naveo da pojedini „advokati daju svoje advokatske pečate i faksimile svojim nazovi klijentima“, javnim komunalnim preduzećima, što je pravilima advokatske profesije zabranjeno.\n„U administrativnim službama tih preduzeća se zatim sastavljaju, umnožavaju i ekspeduju opomene pred utuženje i predlozi za pokretanje postupka prinudne naplate od građana, na koje se samo ’lupaju’ advokatski pečati i faksimili, što je takođe zabranjeno pravilima advokature“, rekao je Todorović.\n„Pravnu pomoć, koju zapravo nisu ni pružili, jer su samo dali svoj pečat da se ’lupa’ na hiljade podnesaka koje neko drugi piše, advokati naplaćuju od javnih komunalnih preduzeća, dakle iz javnih budžeta, a ti troškovi se prevaljuju na građane, dužnike naknada za komunalne usluge javnih preduzeća. Pitanje je da li ti odabrani advokati svu ’zaradu’ zadržavaju za sebe“, naveo je Todorović.\nTodorović je dodao da potom „na scenu stupaju javni izvršitelji“, koji na sve dodaju svoje troškove, među kojima su neki „potpuno besmisleni i apsurdni“, ali su propisani njihovom tarifom.\n„Javnim izvršiteljima su poverena javna ovlašćenja, a to znači da oni mogu državnom silom da od sirotinje naplate uz, često vrlo nizak dug za komunalne usluge javnih preduzeća, ovako uvećane, enormne troškove“, rekao je Todorović.\nTodorović je istakao da ne postoje zakonske prepreke da se potraživanja po osnovu komunalija ne mogu naplatiti prodajom nekretnine u kojoj dužnik živi.\n„Dakle, dug po osnovu iznošenja đubreta, ako osiromašeni građanin ne može da ga plati, može da dovede do javne prodaje stana ili kuće koji su mu jedini krov nad glavom, što se u nekim slučajevima i dogodilo“, rekao je Todorović.\nTodorović je dodao da „potom stupaju na scenu kupci nekretnina“ na javnim prodajama, gde je početna cena 70 odsto od procenjene tržišne cene, a na drugom nadmetanju svega 50 odsto.\n„Tako se delovanjem ove sprege može ostati i bez krova nad glavom u bescenje“, zaključio je Todorović.\nPrethodni tekstZVANIČNO: Igraće se Superliga Evrope! Zasad 12 klubova, čekaju se još tri\nSledeći tekstTepić: Palma i njegovi ljudi podvode devojčice od 15 godina


Зашто НВО сектор потенцира забрану касетне муниције - Нови Стандард\nZašto NVO sektor potencira zabranu kasetne municije\nVojislav Gavrilović 10.05.2018. 18:04 26.12.2019.\nProzapadne NVO vrše pritisak da Srbija zabrani kasetnu municiju jer bi time značajno oslabila odbrambene potencijale svoje vojske\nMnogo je razloga zbog kojih Srbija ne može ući u NATO, a jednog od njih podsećamo se svakog sedmog maja – dana u kojem su 1999. godine dva holandska aviona F-16 kasetnim bombama gađala centar Niša, ubivši 15 civila i ranivši više desetina njih. Ubrzo potom, 12. maja, usledilo je novo gađanje Niša kasetnim bombama, a do kraja NATO agresije na Niš je ukupno bačeno 36 kontejnera kasetne municije koja i dalje predstavlja opasnost za žitelje ovog grada i njegove okoline.\nOvi crni datumi kod najvećeg dela srpske javnosti izazivaju pijetet prema žrtvama i mržnju prema agresorima, međutim, kod jednog manjeg, ali nesrazmerno glasnog njenog dela – poznatog po nazivu ,,Druga Srbija“ – su odavno postali povod za perfidnu zamenu teza kojom se podrivaju odbrambeni kapaciteti Srbije. Ta zamena teza je agitacija sektora NVO za pristupanje Srbije Konvenciji o kasetnoj municiji.\nPRITISAK ŽENA U CRNOM\nNa prvi pogled radi se o humanitarnom pitanju. Kasetna municija je nesumnjivo nehumano oružje, a dotična Konvencija, usvojena u Dablinu 2008. godine, nastoji da njenu proizvodnju, skladištenje, prodaju i upotrebu zabrani. Srbija bi, kao država koja je na svojoj koži osetila (pa čak i dalje oseća) užas kasetnih bombi, trebalo da stoji u prvom redu potpisnika i zagovornika konvencije o njihovoj zabrani. Ili nas tako makar ubeđuju razni NVO ,,eksperti“. Međutim, kako Srbija i dalje nije potpisala Konvenciju o kasetnoj municiji, niti ima indicija da bi to skoro mogla da učini, dežurni drugosrbijanski moralisti optužuju Srbe i njihovu vlast za licemerje.\nGotovo svakog maja, baš nekako oko godišnjica NATO bombardovanja Niša kasetnim bombama, ,,Žene u crnom“, ,,Autonomni ženski centar“ i druge subverzivne grupe čiji rad finansiraju zapadne vlade i fondacije objavljuju apele i organizuju akcije u kojim pozivaju srpsku vlast na potpisivanje i ratifikaciju Konvencije o kasetnoj municiji. Tako su na primer ,,Žene u crnom“ prošlog maja izvele ulični performans u kojem su, pod transparentom ,,Stop kasetnoj municiji“, zahtevale pristupanje Srbije ovoj konvenciji i delile prolaznicima letke u kojim je pisalo da Srbija ne podržava zabranu kasetnih bombi, iako je NATO na nju 1999. bacio gotovo 300.000 komada kasetne municije. Potom su u septembru prošle godine izdale apel u kojem su insistirale na tome da Ministarstvo odbrane odgovori na pitanja kao što su da li Srbija proizvodi kasetne bombe, da li trguje njima, koliko ih ima u skladištima i da li ih je zloupotrebljavala tokom ratova na prostorima bivše SFRJ. Možemo nagađati šta će ovakvi podaci jednoj Staši Zajović, ali nema sumnje da bi oni veoma interesovali čitav niz obaveštajnih službi iz bližeg i daljeg inostranstva.\nStašine ,,Žene u crnom“ nisu jedine koje zabrinjava ,,srpsko licemerje“ povodom kasetne municije. Maja 2016. je predstavnica NVO ,,Autonomni ženski centar“ Zoe Gudović povodom srpskog nepotpisivanja Konvencije o kasetnoj municiji na jednom od protesta inicijative Ne da(vi)mo Beograd pred okupljenim demonstrantima izjavila da je ,,nasilje ukorenjeno u našem krvotoku“ i da ,,živimo u zemlji koja jedina u regionu nije potpisala zabranu kasetne municije“ (što inače nije tačno jer dotičnu Konvenciju nije potpisala ni Rumunija).\nTu su i liberalni mediji koji ovakve stavove guraju u etar, nastojeći da ih omasove. Primera radi, list Danas je prošlog juna istakao kako ,,Srbija odbija konvenciju o kasetnim bombama“, konstatujući da je to ,,sramotno“ i da ,,nevladin sektor godinama unazad bezsupešno apeluje na nadležne državne organe da potpišu Konvenciju“. Srpsko izdanje Dojče velea je ovog sedmog maja u članku ,,Zlo koje ubija i posle rata“ postavilo pitanje zašto Srbija čuva kasetnu municiju ,,ako se ona ne upotrebljava na svojoj teritoriji za odbranu, već isključivo na tuđoj“, dodajući cinično da na to pitanje nema odgovora, nego ,,samo venci koje političari svakog sedmog maja polažu u Nišu“.\nMeđutim, za Vojsku Srbije pitanje kasetnih bombi nije ni humanitarno, ni moralno, nego odbrambeno. Naime, kasetna municija predstavlja značajan multiplikator vatrene sile, što je za male vojske kakva je naša izuzetno važno, posebno kada se ima u vidu neprijateljsko okruženje Srbije koje stalno nameće opasnost od simulatnog otvaranja nekolicine frontova. U takvim okolnostima se kasetna municija i te kako može koristiti u odbrambene svrhe, što je skorija ratna istorija ovih prostora pokazala. Malo je poznato da su dejstva aviona ,,Orao“, ,,Galeb“ i ,,Jastreb“ kasetnim bombama imala značajnu ulogu u odbrani Republike Srpske u kritičnim, poslednjim ratnim mesecima 1995. godine.\nTako je strateška hrvatska ofanziva ,,Una-95“, koja je usledila nakon ,,Oluje“, u septembru 1995, sa namerom da se sa desetak hiljada vojnika zauzime Prijedor i cela teritorija istočno od puta Gradiška-Prijedor, slomljena za svega dva dana uzastopnim zasipanjem napadača kasetnim bombama tipa BL-775. Slično se desilo tokom poslednje velike ofanzive Armije BiH pod kodnim imenom ,,Operacija Sana“ (od 13. septembra do 20. oktobra 1995). Tada je samo jedan avion tipa J-22 ,,Orao“ vazduhoplovstva VRS kasetnim bombama BL-775 zaustavio kompletnu ofanzivu elitnog jurišnog bataljona ,,Hamze“ iz sastava 505. brdske brigade Petog korpusa armije BiH, nanevši mu katastrofalne gubitke. Kako hroničari srpske avijacije Danko Borojević i Dragi Ivić primećuju, bio je to interesantan primer asimetrije odnosa angažovanih snaga i postignutih efekata: sa nekoliko desetina borbenih letova slomljene su strateške ofanzive velikih neprijateljskih snaga. Naravno, to je bilo moguće isključivo zahvaljujući kasetnim bombama, u ovom slučaju britanskih BL-775 nabavljenih još u vreme SFRJ. Nakon raspada zajedničke države, jedini naslednik ovog moćnog oružja bile su VJ i VRS, a danas ih poseduje Vojska Srbije, što joj daje značajnu komparativnu prednost u odnosu na susedne armije. Kao takve, kasetne bombe predstavljaju i faktor odvraćanja agresije, jer pružaju mogućnost nanošenja neprihvatljivih gubitaka protivniku.\nOvo je aktivistima NVO i novinarima još 2009. objasnio tadašnji ministar odbrane Dragan Šutanovac: ,,Stvar odbrane zemlje nije samo stvar političke odluke. U tome moraju da se konsultuju oni koji su stručni, a to je VS. Ukoliko oni kažu da u ovom trenutku nemamo kapacitete koji bi nadomestili tu vrstu municije, mi ne možemo da stavimo zemlju u taj rizik i da se odreknemo nečega što nama služi”. U prevodu, dok Vojska Srbije ne bude opremljena ,,pametnom“ municijom koja će pružati mogućnost preciznog dejstva sa velike distance, kasetna municija (koju ne čine samo avio-bombe, nego i artiljerijske rakete) ostaje kao ultimativno sredstvo vatrene sile naših oružanih snaga.\nNaravno, ovoga su svesni i oni koji nipošto ne žele da Vojska Srbije postoji kao respektabilna borbena sila. Otuda i subverzivne – a tobože humanitarne – akcije plaćeničkih NVO povodom Konvencije o kasetnoj municiji i srpskog (ne)pristupanja istoj. Iako ove akcije do sada nisu bile naročito upadljive široj javnosti, njihova postojanost i kontiunitet ukazuju na to da bi ova tema u datim okolnostima mogla da bude aktivirana i tako dovede do ugrožavanja sistema odbrane i generalne stabilnosti zemlje.\nHipotetički govoreći, zamislimo scenario u kojem jednog dana neki građanin Srbije postrada od zaostale kasetne bombe, a postojeća uigrana mreža subverzivnih NVO i njima naklonjenih medija, zloupotrebljavajući negativan sentiment srpske javnosti po pitanju kasetne municije, izazove tim povodom masovne proteste u kojim se zahteva pristupanje Srbije Konvenciji o kasetnoj municiji, bez obzira na interese odbrane i nacionalne bezbednosti. Ovakva situacija bi u određenim okolnostima mogla da preraste i u tzv. ,,obojenu revoluciju“ jer tema zabrane kasetne municije poseduje dve važne odlike potrebne za uspešno izvođenje obojene revolucije – moralnu nadmoć i mogućnost identifikovanja najšire javnosti sa pokretačkom temom.\nNa kraju, treba reći da je kasetna municija oružje kao i svako drugo – namenjeno je ubijanju, a pitanje ,,humanosti“ najviše zavisi od načina njegove upotrebe. Primeri korišćenja ovog oružja od strane NATO i VRS to dobro ilustruju – u jednom slučaju su kasetne bombe korišćene protiv pijaca, bolnica i gradskih trgova punih ljudi u sklopu kampanje zastrašivačkog bombardovanja, u drugom za neutralizaciju protivničkih oklopno-mehanizovanih jedinica u cilju sprečavanja etničkog čišćenja sopstvenog stanovništva. Sa stanovišta srpske nacionalne bezbednosti, odgovor na pitanje kasetne municije je jasan – moramo sačuvati onu koja doprinosi našoj bezbednosti i rešiti se one koja je ugrožava. Ovom drugom, u saradnji sa srpskim institucijama, godinama doprinosi i ruski humanitarni centar u Nišu čiji su demineri samo u prošlogodišnjoj akciji očistili preko 280.000 kvadratnih metara Ćuprije sa okolinom. Što se onog prvog tiče, čujem da je Putin savetovao Vučiću da nabavi ,,smerč“…\nKolumna, PolitikaVojislav GavrilovićVojska SrbijeŽene u crnomKasetna municijasubverzija


Peć: Međunarodna izložba pasa spaja ljude iz regiona i Evrope￼￼ - Radio Kosovska Mitrovica\nPredsednik kosovskog Kineloškog saveza Saut Kejtazi kaže da je nakon korone ove godine na takmičenju došlo puno ljudi iz različitih zemalja.\n„Dolaze nam ljudi iz cele Evrope – iz Švajcarske, Holandije, Finske i stvarno bude internacionalna izložba. Imamo ljude iz celog regiona, Makedonije, Crne Gore. Ove godine iz Srbije niko nije došao ali očekujemo da će doći narednih godina“, rekao je Kejtazi.\n„Ja sam iz Sofije iz Bugarske, došli smo sa dalmatincem koji će se takmičiti u juniorksoj klasi“, rekla je Aleksandra Hristova.\n„Ja dolazim iz Skoplja, ovo je Bison. On nije moj pas, več mušterijin“, rekle je Aleksandra Samuilovska.\n„Ja sudim već drugi put ovde na ovu međunarodnu izložbu, velika mi je čast što sudim, to je valjda što je organizator bio zadovoljan pa me je pozvao po drugi put“, rekao je jedna od sudija na ovom takmičenju Gabrijel Stibel.


RTCG - Radio Televizija Crne Gore - Nacionalni javni servis :: Društvo :: Nagrade za lisnati sir, sok od jabuke, rakije, vino...\n"PROBAJ DOMAĆE" NA SAJMU U BEOGRADU 29. 11. 2019. 08:10 >> 08:14 0\n"PROBAJ DOMAĆE" NA SAJMU U BEOGRADU\nKlaster "Probaj domaće" učestvovao je od 23. do 26. novembra na Sajmu etno hrane i pića u Beogradu, na kojem su predstavljeni treću godinu zaredom, tradicionalni proizvodi iz Crne Gore.\nKako su saopštili iz Klastera, na Sajmu je prepoznat kvalitet tradicionalnih proizvoda koje su predstavili ove godine, a neki proizvodi su dobili i specijalne nagrade.\nZa lisnati sir nagrada je dodijeljena Ranki Raosavljević iz Mojkovca, za sok od jabuke gazdinstvo Joksimović iz Bijelog Polja, za rakiju od divlje kruške Ivan Žurić iz Mojkovca, za bijelo i rose vino, Vinarija "Giljača" iz Kotora.\n"Sajam je bio prilika za susrete i kontakte sa poslovnim partnerima, koji će svakako otvoriti i nove poslovne mogućnosti našim proizvođačima, kao i klasteru u cjelini", ističe se u saopštenju.\nOve godine predstavili su veliki broj proizvoda i izlagača, ali poseban akcenat je stavljen na proizvođače sa sjevera, iz Bijelog Polja, Mojkovca, Berana i Andrijevice.\n"Na sajmu su se predstavili i proizvođači iz Podgorice, Danilovgrada, Kotora i Bara, kao i etno sela sa sjevera. Na štandu klastera našli su se lisnati i rolovani sir, domaći sokovi od jabuke i maline, razne vrste brašna, zimnica, med iz različitih krajeva Crne Gore, čajevi i ljekobilje, kvalitetna vina i rakije", navodi se u saopštenju.


Mihajlovićeva i Kopač razgovarali o reformama energetike – SveVesti.net\nMihajlovićeva i Kopač razgovarali o reformama energetike\n“Srbija ove godine predsedava nistarskim savetom Energetske zajednice i mnogo je tema na kojima treba da radimo zajedno sa Energetskom zajednicom, uključujući energetsku tranziciju, dekarbonizaciju i klimatske promene”, rekla je Mihajlovićeva.\nMinistarstvo je saopštilo da se ona zahvalila na pomoći u izradi novih i izmeni zakona u oblasti energetike.\n“Verujem da će vaše sugestije i komentari doprineti da zakoni koji će uskoro biti doneti budu još bolji. Naravno, moraju se nastaviti započete aktivnosti u vezi sa reorganizacijom EPS-a i „Srbijagasa“, u skladu sa odlukama Vlade, a čime će se ispuniti i naša ugovorna obaveza prema Energetskoj zajednici”, rekla je Mihalovićeva.\nNa sastanku su razmatrane aktivnosti na razdvajanju delatnosti u energetskim preduzećima, sertifikaciji i licenciranju energetskih kompanija u skladu sa propisima EU, izradi integrisanog nacionalnog plana za klimu i energetiku, kao i sporovima koji se vode pred Sekretarijatom Energetske zajednice.\nKopač je upoznao ministarku sa pitanjima u vezi sa srpskim energetskim sektorom koja su trenutno aktuelna za Energetsku zajednicu, kao i sa inicijativom EZ u vezi sa praćenjem emisije ugljen dioksida, u koje bi mogla da se uključi i Srbija.\nSastanku je prisustvovao i šef Delegacije EU u Srbiji, Sem Fabrici.\nPrevious Seničić: Ima nade za koliko-toliko normalnu letnju sezonu\nNext Vrednost bitkoina ponovo iznad 57.000 dolara


Krio se 20 godina /Srbijanac pao zbog otmice tri žene: Primoravao ih na prostituciju / Radio Sarajevo\nFoto: Twitter/Ilustracija (Na slici nije prikazan događaj iz teksta)\nKrio se 20 godina / Srbijanac pao zbog otmice tri žene: Primoravao ih na prostituciju\n24. 05. 2022. u 20:20:00 Radiosarajevo.ba\nNiška kriminalistička policija, u saradnji sa Višim javnim tužilaštvom i državnim organima republike Francuske, uhapsila je danas Nišliju A. M. (47) u Nišu.\nSumnja se da je, kako je saopćila niška Policijska uprava izvršio dva krivična djela otmica iz člana 134 stav 3 u vezi stave 1 Krivičnog zakonika u saizvršilaštvu i krivično djelo otmica iz člana 134, stav 4 u vezi stava 1 i 3 Krivičnog zakonika u saizvršilaštvu.\n"On se sumnjiči da je 2002. godine sa još dvojicom muškaraca na teritoriji republike Francuske, oteo tri žene koje su primoravali na prostituciju i prema kojima su postupali na svirep način, uslijed čega je jedna od njih preminula", navela je Policijska uprava u Nišu.\nUžas / Stravične scene sudara u Srbiji: Smrskana vozila, dio kamiona visi sa mosta\nKako piše Telegraf.rs, A. M. je sa još dvojicom srbijanskih državljana Z. R. i B. N. na teritoriji Pariza i Tuluza oteo jednu tada dvadesetsedmogodišnju Francuskinju, Ukrajinku staru 25 godina i Francuskinju srbijanskog porijekla, također dvadestpetogodišnjakinju.\n"Oni su djevojke držali u jednom hotelu, primoravali ih na prostituciju i mučili ih. Francuskinja srbijanskog porijekla je od posljedica torture preminula. Francuska policija ih je razotkrila, B. N. je pravosnažno osuđen u Francuskoj, Z. R. je preminuo dok je A. M. uspio da umakne i skriva se dvadeset godina", navode sagovornici upoznati sa ovim slučajem.\nPo nalogu Višeg javnog tužilaštva A. M. je određen pritvor do 30 dana nakon čega će sa krivičnom prijavom biti priveden nadležnom tužiocu.\nTagovi: Srbija Niš Francuska\nČačak / Nestvarna krađa u Srbiji: Lopovi ukrali - čitavu kuću?!\nTragedija / Nesreća u Srbiji: Poginula prelijepa Mirjana, bila je Miss fotogeničnosti\nSrbija / Ovo je žena koja je ubila, pa zabetonirala tijelo muža u kući kod Leskovca\n! / Abazović u dvodnevnoj službenoj posjeti Srbiji: Resetovati odnose dvije zemlje\nBeograd / Aleksandar Vučić odlikovao jednog od tvoraca zloglasnog Memoranduma SANU-a!


Da li će ON biti prvo pojačanje Partizana? Mijailović se samo nasmejao | Najnovije vesti - Srbija danas\n26.06.2019. • 21:47 Srbija Danas\nPredsednik Partizana Ostoja Mijailović najavio je da će crno-beli imati veći budžet u novoj sezoni bez obzira na to da li će dobiti pozivnicu Evrolige ili će ponovo igrati u Evrokupu.\nShodno klupskom rejtingu, očekuje se da će Partizan angažovati zvučna pojačanja. Među onima koji bi mogao da dođe u Humsku je nekadašnji plej crno-belih Nemanja Gordić. Plejmejker Budućnosti bi trebalo uskoro da raskine ugovor sa Podgoričanima koji ga veže za sadašnji klub do leta naredne godine.\n- Gordić? Videćemo – kratko je rekao Mijailović za Srbiju Danas i samo se nasmejao.\nOsmeh koji govori da bi do nove saradnje moglo da dođe...\nPogledajte kako izgleda Lili, bivša žena Borisa Bekera.\nTagovi: KK Partizan, Nemanja Gordić, Ostoja Mijailović


Pobede Denvera i LA Klipersa, dobre partije Jokića i Teodosića\nBeta 22. marta 2018. 10:00\nKošarkaši Los Andjeles Klipersa pobedili su Milvoki sa 127:120 i ostali u igri za plasman u plej-of. Deandre Džordan predvodio je Kliperse sa 25 poena i 22 skoka, Ostin Rivers dodao je 22, a Lu Vilijams 19 poena.\nŠarlot je pobedio Bruklin sa 111:105 predvodjen Dvajtom Hauardom, koji je postigao 32 poena uz 30 skokova. Kemba Voker u pobedi je učestvovao sa 24 poena, od kojih je 10 postigao u četvrtoj četvrtini.\nU ekipi Bruklina Dandjelo Rasel bio je najefikasniji sa 19 poena.


"Srbija nije nastala juče i neće nestati sutra" | Predsednik Republike Srbije\n30.09.2012. - 12:41\n"Srbija nije nastala juče i neće nestati sutra"\nKnić se nalazi nedaleko od Nikolićevog rodnog mesta, a žitelji njegovog kraja su ga danas srdačno dočekali u porti crkve hlebom i solju, oslovljavajući ga familijarno sa "Tomo", i poklonili mu ikonu da ga, kako su rekli, štiti u belom svetu i rodnoj Bajčetini.\nNikolić je, inače, u Kniću završio osnovnu školu, a današnjoj svečanosti je prisustvovao i direktor Srednje tehničke škole u Kragujevcu u vreme dok je Nikolić bio đak, Živojin Drešović, koji je, sećajući se predsednikovih đačkih dana, rekao da je on bio druželjubiv i da dan-danas održava veze sa svojim prijateljima iz mladosti.\n"Poznat je bio u odeljenju po tome što je mnogo voleo da čita, a to kod tehničara nije baš često, jer su naklonjeniji stručnim predmetima. Pošto je dosta čitao, nije mu bio problem da piše pisane sastave i pomaže drugovima na nelegalan i legalan način, kao što to đaci znaju. Pošto je voleo da čita izgradio je u sebi smisao za humor koji je znao da izbaci na časovima i zasmeje celo odeljenje i profesore", kaže nekadašnji Nikolićev profesor.\nSvecanosti u Kniću, koja je po šumadijskim običajima protekla uz folklorni program i bogatu trpezu, prisustvovao je i ministar građevine i lider Nove Srbije Velimir Ilić.\nU okviru proslave stogodišnjice crkve, u porti je osveštan letnjikovac za krštenja i venčanja, a meštani su ponosni i na nedavno obnovljenu česmu Sokolicu, svojevremeno podignutu kraj crkve u znak sećanja na poginule u Balkanskim ratovima i Prvom svetskom ratu, iz koje, kako kažu, ističe nadaleko čuvena izvorska voda.


Bajden: Ništa neće sprečiti prenos vlasti, do 26. novembra imena prvih članova kabineta - Sputnjik Srbija\n10:34 13 Jun 2021\nBajden: Ništa neće sprečiti prenos vlasti, do 26. novembra imena prvih članova kabineta\n22:13 10.11.2020 Preuzmite kraći link\nDžozef Bajden izjavio je danas da je sramotno to što njegov republikanski protivkandidat i aktuelni predsednik Donald Tramp nije priznao rezultat izbora.\nObraćajući se na događaju u Delaveru, Bajden je rekao da je tranzicija u toku, uprkos tome što Tramp odbija da prihvati rezultate izbora, prenosi Tanjug.\nOn je dodao da se nada da će izaći s imenima za bar neke pozicije u Kabinetu do Dana zahvalnosti, koji se obeležava 26. novembra.\nBajden je istakao da ništa neće sprečiti transfer vlasti u američkoj administraciji, iako, kako je dodao, aktuelni predsednik Tramp bez dokaza tvrdi da su prošlonedeljni izbori bili obeleženi krađom glasova i brojnim nepravilnostima.\nNa molbu novinara da prokomentariše izjavu državnog sekretara Majka Pompea da će Amerika mirnom tranzicijom dobiti još jednu Trampovu administraciju, Bajden se, kako prenosi Rojters, nasmejao.\n„Kada budu objavljeni konačni rezultati, stvari će biti gotove. Sve će biti rešeno 20. januara. Većina ljudi je glasala za predsednika, svi shvataju da moramo raditi zajedno i ujediniti se“, rekao je Bajden novinarima.\nNa pitanje kako misli da radi sa republikancima kada ga ne priznaju, Bajden je rekao kratko „priznaće“.\nTramp izneo zastrašujuću optužbu: Krili su vakcinu protiv kovida da bih izgubio\n„Čekaj, čekaj, čekaj...“: Čim neko u Americi kaže izborna prevara — seci! /video/\nBajdenu se mnogo žuri: Hoće da mu sud odmah dodeli pobedu\nDonald Tramp, izbori u Americi, Džo Bajden\n10:24 Šta Putin očekuje od susreta sa Bajdenom\n10:13 Jubilej Prohora Pčinjskog, liturgiju služi patrijarh Porfirije /foto/\n10:00 SAD izdvajaju 15 miliona dolara na projekte na Kosovu\n09:54 Jedini čovek na planeti za kojeg je nemoguće – moguće\n09:34 Nema rasprodaje imovine u Crnoj Gori zbog kineskog kredita


MDRI-S: Apel - Ozonpress :: internet portal\nTag: apel, MDRI-S, ministarstvo\nInicijativa za prava osoba sa mentalnim invaliditetom (MDRI-S) ututila je apel Ministarstvu za rad, zapošljavanje, boračka i socijalna pitanja u kome se traži da korisnici smeštaja, gde god je to moguće, koji nisu pozitivni na koronavirus, hitno budu premešteni u svoje porodice, kod svojih rođaka ili na drugi smeštaj koji nije kolektivni.\nU dopisu Ministartsvu Inicijativa MDRI-S navodi sledeće:\nPrvi korak posle epidemije korona virusa u oblasti socijalne zaštite mora biti usvajanje strateškog dokumenta za deinstitucionalizaciju i njegova implementacija. U suprotnom, svaka sledeća epidemija, bez obzira na materijalno stanje, broj zaposlenih i veličinu kolektivnih smeštaja, imaće teške posledice po živote i zdravlje naših sugrađana.\nDomovi za smeštaj ljudi sa invaliditetom i za smeštaj starih su u ovoj zdravstvenoj krizi pokazali svu neizbežnu opasnost koju nose po zdravlje i život njihovih korisnika. Način na koji se zaraze šire u ovim mestima često je upoređivan sa šumskim požarima. Veliki broj ljudi, korisnika i zaposlenih, na zatvorenom prostoru, recept je za katastrofu u periodu epidemije bilo kog virusa. Domovi za smeštaj i psihijatrijske bolnice odavno su poznati kao mesta u kojima su virusi poput hepatitisa B i hepatitisa C vrlo često prisutni kod velikog broja korisnika. Osim svih drugih nepovoljnih efekata koje imaju na zdravlje ljudi i kršenja ljudskih prava, u periodu epidemija kolektivni smeštaji postaju smrtonosni.\nU državama koje adekvatno prikupljaju i transparentno postupaju sa podacima o smrtnosti i zarazi od Covid-19 pokazuju da smrtni slučajevi u kolektivnim smeštajima čine približno 50% svih smrti od COVID-19 u ovim državama. Poslednjih dana dobijamo informacije o brzom širenju infekcije u više domova za stare širom Srbije i nekoliko domova za smeštaj građana sa mentalnim invaliditetom. Zvanični podaci govore dasu svi korisnici u ustanovi u Trbunju, kod Blaca pozitivni na koronavirus. U ovom domu boravi 80 korisnika i radno je angažovano približno 50 osoba.\nBojimo se da će stopa smrtnosti u domovima za stare i za ljude sa mentalnim teškoćama biti veća od one u široj populaciji zbog čestih propratnih bolesti, starosti i generalno oslabljenog imuniteta usled života u zatvorenoj instituciji bez pristupa medicinskoj zaštiti u obimu i kvalitetu kakav imaju ostali građani Srbije. Nažalost, čak ni bolji materijalni uslovi i veći broj zaposlenih u ustanovama ne bi predupredio “ulazak” ovog ni drugih virusa u ustanove. Jedino rešenje, koje je trebalo da bude preduzeto, je izmeštanje korisnika iz ustanova u zajednicu i razvoj podrške za samostalan život i život u porodici.\n– Deinstitucionalizacija je civilizacijski korak koji srpske vlasti moraju preduzeti da bi se ubuduće zaštitili životi naših sugrađana i sugrađanki sa mentalnim invaliditetom, prekinula rasprostranjena kršenja njihovih prava, pre svega na slobodui privatnost,i omogućio kvalitet života onakav kakav nam svima pripada jer smo ljudi – navodi se u dopisu Tima Inicijative za prava osoba sa mentalnim invaliditetom MDRI-S.\nNa početku epidemije MDRI-S je apelovala na nadležne da, gde god je to moguće, ubrzano premeštaju korisnike iz institucija u privatni smeštaj – u svoje porodice, kod rođaka, u hraniteljske porodice.\n– Posebno smo skrenuli pažnju na grupu od 8 ljudi sa mentalnim teškoćama koji su odmah po početku epidemije izmešteni iz kuća u Petrovcu na Mlavi i stavljeni nazad u ustanovu „Dr Nikola Šumenković”, koja broji više od 300 korisnika. Tada smo upozoravali da je ova mera neproporcionalna i da krši njihovo pravo na slobodu, ali i da je nerazumna jer će korisnici biti izloženi većem riziku u ovoj instituciji nego u stanovima u kojima su živeli – kažu u Inicijativi.


Safia Ibrahim Amin posjetila NUBBiH - Klix.ba\nU cilju poštivanja Ugovora o saradnji između NUBBiH i Biblioteke i Arhiva Egipta, te Biblioteke Aleksandrije danas je u pratnji ambasadora Arapske republike Egipat Ahmeda Khattaba NUBBiH posjetila Safia Ibrahim Amin, generalni sekretar egipatskog fonda za tehničku saradnju sa zemljama komonvelta.\nGošća iz Egipta svojom posjetom pokazala je spremnost za nastavak saradnje biblioteka i kulturnih i obrazovnih institucija iz Egipta sa NUBBiH. Kazala je kako bh. i egipatska kultura imaju dodirnih tačaka, te da svakako trebaju jedna drugoj biti od pomoći u različitim segmentima.\nPosjetila je egipatsku čitaonicu, koja je u Biblioteci otvorena od 2002. godine, a koja predstavlja kulturni i akademski prozor za bosanskohercegovačke studente i one koji žele da se upoznaju s egipstkom kulturom i civilizacijom.\nTakođer, izrazila je svoje divljenje opstanku Biblioteke u najtežim trenucima, te optimizam da će Vijećnica biti obnovljena po uzoru na biblioteku u Aleksandriji.\nPosjetu Biblioteci završila je upisivanjem u knjigu utisaka izražavajući svoje najljepše želje za uspješan rad i plodotvornu saradnju između Egipta i Bosne i Hercegovine.


STC “Caribrod” učesnik međunarodnih sajmova u Sofiji i Beogradu - Far\nSportsko turistički centar “Caribrod” je i ove godine učesnik na Međunarodnim sajmovima u Sofiji i Beogradu, jednim od najvećih smotri na kojima se predstavljaju turistički potencijali gradova.\nMeđunarodni sajam turizma u Sofiji održan je od 13. do 15. februara u Inter Ekspo Centru. Na tom sajmu STC je predstavio tradicionalne manifestacije poput “MTB maratona” i “Ukusa novembra” i jednu novu “Prženo i Fungi Fest” koja će premijerno biti održana 12. i 13. juna u Dimitrovgradu. Takođe, predstavljeno je i kulturno nasleđe opštine Dimitrovgrad, kao i turistička domaćinstva i ugostiteljski objekti.\n“Mi se već tradicionalno pojavljujemo na sajmu u Sofiji, jer prvenstveno naši gosti su iz susedne Bugarske. Pored predstavljanja turističkih potencijala, prisustvovali smo i radnim sastancima sa poslovnim partnerima iz Severne Makedonije i Bugarske, povodom “Erasmus Plus” projekata, o budućoj saradnji i eventualnoj realizaciji tih projekata. Imali smo i prijem u Ambasadi Srbije, gde smo se susreli sa ambasadorom Željkom Jovićem” – izjavio je za portal FAR Dejan Cvetkov, saradnik za promociju turističke ponude.\nNa 42. međunarodnom sajmu turizma u Beogradu koji se od 20. 23. marta pod sloganom “Put pod noge”, STC predstavlja svoje potencijale na zajedničkom štandu sa Turističkim organizacijama iz Babušnice i Bele Palanke.\n“Kao i u Sofiji, i ovde prezentujemo turističke potencijale Dimitrovgrada i tradicionalne manifestacije koje prethode, sve u cilju unapređenja turizma u gradu. Ostajemo u Beogradu do nedelje i očekujemo dobru promociju” – rekao je Cvetkov.\nFoto: STC “Caribrod”\n“Sportsko-turistički centar Caribrod” predstavio turističke potencijale Dimitrovgrada u Sofiji Promocija manifestacije “Dani Caribrodske šušenice 2017” u prestonici Bugarske „STC Caribrod“ predstavio bogatu turističku ponudu opštine Dimitrovgrad na „Beogradskom manifestu“ „STC“ promovisao manifestaciju „Dani Caribrodske šušenice“ na međunarodnom sajmu turizma u Novom Sadu\nBeogradBugarskacaribrodDejan CvetkovDimitrovgradmanifestacijepromocijaSajam turizmaSofijasportsko-turistički centarSrbijaturizam


Gadafi se izvinio zbog ubistva britanske žene policajca\nLibijski lider Moamer El Gadafi izvinio se po prvi put za ubistvo britanske policajke, Ivone Flečer ispred libijske ambasade u Londonu 1984. godine.\nU današnjem TV intervjuu za britanski Skaj njuz, Gadafi je rekao da gospodja Flečer nije bila „neprijatelj" i dodao „žao nam je zbog toga." On je takodje ukazao da je pitanje počinioca još uvek nerešeno.\nBritanija je prekinula diplomatske veze sa Libijom nakon ubistva 1984. godine. Ti odnosi su ponovo uspostavljeni 1999. godine pošto je Libija preuzela odgovornost za ubistvo Ivone Flečer i isplatila obeštećenje njenoj porodici.\nRanije ovog meseca britanski dnevnik Dejli Telegraf izvestio je da je istraga tog ubistva iz 2007. godine utvrdila da ima dovoljno dokaza da se podigne optužnica protiv dvojice Libijaca koji su radili u ambasadi za kovanje zavere za ubistvo Flečerove.


Business English - Škola jezika i prevodilačka agencija ABC\nSve više Vam je potreban strani jezik na Vašem radnom mestu. Poznavanje jezika je neophodno bilo da komunicirate sa strancima, ili imate ambicije da napredujete u karijeri.\nABC nudi kurs poslovnog engleskog koji obrađuju teme i situacije koje se sreću u savremenom poslovanju. Kurs se realizuje po programu Market Leader u izdanju Pearson ELT i pripreman je uz podršku Finansial Times-a. Sadrži originalne tekstove i brojne praktične primere.\nPre početka kursa, polaznicima će biti organizovano polaganje ulaznog testa (Placement test) kako bi se utvrdio nivo znanja i na osnovu njega se polaznici raspoređuju u odgovarajuće grupe. Preporučljiv nivo za pohađanje poslovnog engleskog je B1+.\nTokom kursa, akcenat je na konverzaciji i aktivnom učestvovanju polaznika u nastavi. Nakon završenog kursa i položenog testa polaznici dobijaju sertifikat o stečenom nivou znanja.\nKurs ”Business English” je Vaš pravi izbor koji će nesumnjivo doprineti Vašem poslovnom uspehu.\nKurs, shodno odgovarajućem nivou, obrađuje različite teme i to sledeće:\nNa srednjem (intermediate) B1 nivou:\nNa višem (upper-intermediate) B2 nivou:\nNa naprednom (advanced) C1 nivou:\n4.499 RSD mesečno


Otvoren 18. Međunarodni sajam turizma i ekologije „List“ - TK PORTAL\nPremijer Tuzlanskog kantona danas je svečano otvorio 18. po redu međunarodni sajam turizma i ekologije “List” u Lukavcu. Iako su mnoge sajamske aktivnosti ove godine otkazane sajam “List” je umjesto u maju organiziran u septembru, kako su to epidemiološke prilike dozvolile, te će biti održan na otvorenom platou u centru Lukavca.\n“Poduzete su sve epidemiološke mjere kako bi se Sajam mogao održati i kako bi bili zaštićeni i izlagači i posjetioci”, rekao je načelnik općine Lukavac Edin Delić.\nI sam program sajma je modificiran, pa će umjesto takmičenja srednjih ugostiteljskih škola biti održano takmičenje u pripremi autohtonih jela, te okrugli stolovi posvećeni ekologiji i turizmu.\nZnačajno je istaknuti i da su ove godine na Sajmu, po drugi puta dodijeljena priznanja “Zvijezda turizma BiH” koja dodjeljuje Privredna komora FBiH, te je u okvirima Sajma predviđena manifestacija “Izbor za MISS Federacije BIH”.\nPolicija pronašla 11 kilogarama narkotika: Muškarac iz Tuzle uhapšen zbog droge


Od danas se naplaćuje cestarina na autoputu Banja Luka – Doboj - Impuls\nObjavljeno: Ponedjeljak, 26 Novembar 2018 08:24\nOd danas će se primjenjivati zatvoreni sistem naplate putarine na autoputu “9. januar” od Banje Luke do Doboja, koji podrazumijeva plaćanje po pređenom kilometru, najavljeno je iz Javnog preduzeća “Autoputevi Republike Srpske”.\nNaplata će biti vršena na postojećim naplatnim stanicama “Prnjavor” i “Kladari”, te na novoizgrađenim stanicama “Laktaši”, “Drugovići” i privremenom naplatnom mjestu na petlji “Mahovljani”.\n“Cijena putarine na relaciji Banja Luka-Kladari, nadomak Doboja, za putnička vozila iznosit će sedam KM, dok će vožnja od Banje Luke do Prnjavora koštati četiri KM. Definisane su cijene i za ostale kategorije vozila”, saopćeno je iz “Autoputeva Republike Srpske”.\nU saopćenju se ističe da će novi cjenovnik biti dostupan na internet stranici Autoputeva RS-a kao i na svim naplatnim stanicama duž autoputa “9. januar” od Banje Luke do Doboja, kao i na autoputu od Gradiške do Banje Luke.\n“Na autoputu Gradiška-Banja Luka u funkciji ostaje otvoreni sistem naplate putarine u Jakupovcima. Ovaj sistem biće u funkciji sve do završetka izgradnje i opremanja naplatnih stanica u Aleksandrovcu, Novoj Topoli i u Čatrnji, poslije čega će sistem naplate putarine iz otvorenog preći u zatvoreni”, ističe se u saopćenju.\nS obzirom na to da putnici iz Banje Luke ka Doboju moraju proći naplatno mjesto u Jakupovcima, iz Autoputeva RS-a naglašavaju da prolazak plaćaju po utvrđenom cjenovniku, odnosno 2,5 KM za putnička vozila, ali na izlazu sa auto-puta “9. januar” u Kladarima ili u Prnjavoru, taj iznos im se odbija od utvrđene cijene putarine na tom auto-putu, tako da će na izlazu doplatiti razliku.\nU povratku ka Banjoj Luci, na privremenom naplatnom mjestu na petlji “Mahovljani”, vozači će, uz priznanicu o plaćanju putarine na autoputu “9. januar”, dobiti i vaučer koji im garantuje besplatan prolazak kroz naplatnu stanicu “Jakupovci”.\nU saopćenju se dodaje da su na privremenom naplatnom mjestu “Mahovljani”, koje će biti u funkciji do zatvaranja sistema naplate putarine na autoputu Gradiška-Banja Luka, predviđene po dvije trake, za manuelnu i elektronsku naplatu putarine u oba smjera.\nKada je riječ o naplati putarine elektronskim putem, pomoću TAG uređaja, na privremenoj naplatnoj stanici u Mahovljanima na naplatnim trakama za elektronsku naplatu putarine iz pravca Kladara prema Banjoj Luci, provjerava se ulazna stanica na kojoj je vozilo ušlo na auto-put “9. januar”, te se na osnovu toga naplaćuje putarina.\n“Vozilo u Jakupovcima prolazi kao besplatan korisnik sa vaučerom. U suprotnom smjeru, odnosno kada iz Banje Luke idu ka Doboju, korisnicima koji imaju zabilježenu transakciju na naplatnoj stanici u Jakupovcima, na izlaznoj stanici se umanjuje cijena putarine za iznos naplaćen u Jakupovcima”, navode iz Autoputeva Republike Srpske.


Meta kritikuje ideju o ujedinjenju Albanaca u jednu državu - Sputnjik Srbija\n17:26 22.05.2019 Preuzmite kraći link\n„Slušamo stvari poput one zašto se svi Albanci ne ujedine? Međutim, zašto onda ne bi svi Srbi, Hrvati i Bošnjaci učinili isto?“, upitao je Meta na konferenciji u Tirani posvećenoj bezbednosnim izazovima na Balkanu.\nOn tvrdi da Albanija ima mogućnosti da bude faktor stabilnosti na Balkanu.\n„Prekrajanje granica nije tako lako. Znamo koliko su dobri odnosi Crne Gore i Kosova, ali znamo i šta se dogodilo sa sporazumom o demarkaciji. Želim da budem jasan, imamo sve mogućnosti, kao što smo i pokazali, da budemo faktor stabilnosti“, istakao je Meta.


Srbija u Kreativnoj Evropi, podrška kulturi prema realnim potrebama\nKultura Autor:Tamara Ognjanović16. mar. 202112:411 komentar\nUskoro se završava sedmogodišnji ciklus učešća Srbije u programu Kreativna Evropa, glavnom programu Evropske komisije za podršku sektoru kulture. Desk Kreativna Evropa, telo pri Ministarstvu kulture Srbije ističe značaj rezultata koji su postignuti u okviru ovog programa: 152 projekta i oko 12.000.000 evra podrške kulturi u Srbiji. U više od 40 gradova i opština u Srbiji održani su brojni događaji, a u okviru različitih programa zemlju je posetio i veliki broj stranih stručnjaka.\n„Izdvojio bih mobilnost, mogućnost naših ljudi da upoznaju svoje kolege, i veliki broj naših profesionalaca u kulturi koji su boravili u najrelevantnijim institucijama iz čitave Evrope, veliki broj inostranih stručnjaka dolazio je kod nas i ta razmena znanja i iskustava je nešto što je veoma dragoceno“, navodi Dimitrije Tadić, rukovodilac Deska Kreativna Evropa.\nOn je rekao da prioriteti programa Kreativne Evrope savršeno odgovaraju potrebama kulture u Srbiji. „To je posebna dragocenost ovog programa, što su evropska kulturna politika i program Kreativne Evrope bazirani na realnim potrebama, na istraživanjima koja pokazuju šta su to važne tačke, šta nedostaje i šta treba da se unapređuje putem kulture“, objašnjava.\nVeliki broj projekata u okviru ovog programa bavi se i regionalnom saradnjom, što naš region ističe na evropskoj mapi i u pogledu saradnje sa drugim regionima, a na prostoru Zapadnog Balkana, Srbiju izdvaja to što je ona jedina zemlja čije organizacije i ustanove učestvuju u svim podržanim projektima. Kada se govori o razvoju publike, kako ocenjuje Tadić, tom pitanju potrebno je posvetiti se kontinuirano.\n„Iako postoji veliki broj projekata koji se bavi u Srbiji tom temom, ono što fali je kontinuirano bavljenje razvojem publike, to je nešto što je veoma važno, što dozvoljava organizacijama i ustanovama kulture da budu i autokritične, da se bave time kome se tačno obraćaju, kome ti projekti trebaju, čemu služe, to je jako važno. I nije ni čudno što je jedna od glavnih smernica i jedan od prioriteta Kreativne Evrope“, dodaje on.\nU prethodnom periodu bilo je kritika da se nedovoljno sredstava iz republičkog budžeta izdvaja za sufinasiranje projekata, što za manje organizacije predstavlja prepreku da se uopšte i prijave za ovaj program. Iz Deska Kreativna Evropa stiže poruka – u novom ciklusu osmišljen je i mehanizam pristupa za male organizacije kako bi se olakšalo njihovo učešće u programu, kao i celokupno funkcionisanje.\n„Ovaj program dozvoljava mnogobrojnim malim organizacijama da opstaju… putem te kontinuirane podrške, dogogodišnjim projektima, što nažalost nije često slučaj na nacionalnom nivou jer naši budžeti funkcionišu na principu kalendarske godine, ali ono što je važno je da je ove godine povećan skoro duplo budžet za dodatno finansiranje“, kaže Tadić.\n„Čekamo odgovor od još par organizacija, ali već je jasno da će Srbija povući skoro 12 miliona evra, što je ogroman uspeh. Podjednako važno koliko i novac, jesu partnerstva u kojima naše organizacije sarađuju, jer dugoroča partnerstva koja se ostvaruju učešćem u ovom porogramu omogućavaju našim profesionalcima da ulaze u nove projekte sa svojim partnerima, i nalaze nova sredstva koja će realizovati“, dodaje.\nU novom ciklusu ovog programa, kako se najavljuje, osnovni ciljevi se neće menjati – a to je koprodukcija, zajednički rad ljudi koji se kulturom bave u čitavoj Evropi, unapređivanje veština i iskustava kroz realizaciju zajedničkih projekata.


Faktor | Uhapšen inspektor MUP-a RS-a, u autu pronađeno vojno oružje, municija...\nObjavljeno: 18.10.2019. u 13:53\nO događaju je obaviješten tužilac Okružnog javnog tužilaštva u Istočnom Sarajevu - područna kancelarija Višegrad, koji je naložio da se predmet ustupi Ministarstvu unutrašnjih poslova Republike Srpske na daljnje postupanje\nPripadnici Granične policije Bosne i Hercegovine, jučer su uhapsili S. I. (1967), državljanina BiH. Naime, graničnom kontrolom vozila "passat", bh. nacionalnih oznaka, kojim je i upravljao S. I., pripadnici GPBiH otkrili su veću količinu vojnog oružja, municije i eksplozivnih sredstava, saopćeno je iz Granične policije BiH.\nMUP RSinspektorGranična policijauhapšen\nPolicijski pretresi u više gradova, na meti krijumčari droge u BiH i Hrvatskoj\nEksplozivna naprava nađena kod dvorane Borik u Banjoj Luci


Lutovac: Srbija ima jasan put - to je put u Evropu - Infobrif\nLutovac: Srbija ima jasan put – to je put u Evropu\nObjavljeno 30.01.2020. u 16:04\nPredsednik Demokratske stranke (DS) Zoran Lutovac izjavio je da je prioritet te stanke da se u potpunosti posveti borbi za normalizaciju političkog života u Srbiji i da to pre svega znači obezbeđivanje elementarnih uslova za slobodne i poštene izbore.\n„Potom, da na prvim slobodnim izborima izađemo pred građane sa našom vizijom moderne, evropske Srbije i da konkretnim programom, najboljim idejama i čestitim ljudima osvojimo njihovo poverenje da razvijamo našu zemlju“, rekao je Lutovac na novi broj Nedeljnika.\nOn je naveo da je DS „snažno i beskompromisno posvećena zajedničkoj borbi građana i opozicije za normalnu Srbiju, kao što će biti spremna i za drugi korak“.\n„Zato krećemo od sebe. Menjamo sopstvenu stranku kako bismo mogli da menjamo Srbiju. Vredno radimo i na kadrovskom, i na organizacionom i programskom osnaživanju stranke“, rekao je Lutovac.\nOn je rekao i da je odluka o osnivanju Saveza za Srbiju doneta sa svega devet glasova protiv, od skoro 200 prisutnih, a da je, kada se glasalo o bojkotu izbora, bilo svega četiri glasa protiv.\n„U najmanju ruku je neozbiljno da sada ta manjina smatra da je njihov glas vredniji od ogromne većine koja je donosila odluke“, naglasio je Lutovac.\nOn je rekao da za tu stranku Srbija ima jasan put, a to je put u Evropu.\n„Briselu poručujemo da ne želimo stabilokratiju, nego demokratski uređenu državu. Ne želimo da Srbija bude stabilna u autokratiji, siromaštvu i korupciji. Želimo da Srbija bude demokratska, moderna i razvijena zemlja evropskih vrednosti, na tim osnovama stabilna članica porodice evropskih naroda“, rekao je Lutovac.\nMinistar: Ove godine šansa za posao za preko 120.000 nezaposlenih


Faktor | U BiH 9. augusta stiže još pola miliona AstraZeneca vakcina\n04.08.2021. / 17:27\n- Pozivam sve građane da se odazovu na masovnu imunizaciju, iskoriste mogućnost i da se vakcinišu. Na taj način će pomoći borbu protiv zajedničkog izazova koji i dalje prijeti - napisala je Turković na Twitteru.\nPola miliona vakcina protiv koronavirusa “Astra Zeneca”, koje su donacija , stižu u već 9. avgusta. Pozivam sve građane da se odazovu na masovnu imunizaciju, iskoriste mogućnost i da se vakcinišu. Na taj način će pomoći borbu protiv zajedničkog izazova koji i dalje prijeti.


O nama – Vinarija Aleksić\nNemate ni jedno vino dodato u korpu\nŽuti cvet penušavo\nMuscat Hamburg rakija\nVinarija Aleksić osnovana je u Vranju 2006. godine, otvorivši time put oživljavanju vinogradarstva na jugu Srbije. Osnovale su je tri sestre, kojima je ljubav prema vinu usađena u mladosti, kroz porodičnu tradiciju. Za njih je vino uvek bilo više od posla, ono je životni poziv i tekovina koja se prenosi sa generacije na generaciju.\nSestre Aleksić su pored jedinstvenih vina stvorile i unikatni brend čuven po svom kvalitetu. Pružajući svojim konzumentima oduvek samo najkvalitetnije proizvode, proizvode 500 000 litara godišnje uz stalan rast i tendenciju ka daljem razvoju.\nU svom portfoliu imaju 14 etiketa, koje su stvorene u spoju znanja, stručnosti i najmodernije opreme. Nežne, ali vredne ženske ruke koje ponosno nose titulu prve i jedine ženske vinarije na Balkanu su uspele da budu priznate na domaćoj, ali i internacionalnoj vinskoj sceni.\nNajveći poslovni poduhvat za sestre, je ujedno i poduhvat od nacionalnog značaja za jug Srbije – zakup 70 hektara zemlje za podizanje sopstvenih vinograda. Stvaranjem sopstvene sirovinske baze, vinarija Aleksić povećava svoje proizvodne kapacitete, postaje konkurentnija kako na domaćem, tako i na inostranom tržištu zbog vina sa oznakom zaštićenog geografskog porekla i ima kompletnu kontrolu nad kvalitetom.\nPored lokalnog i regionalnog tržišta Bosne i Hercegovine i Crne Gore, vina Aleksić su dostupna i u Belgiji, Nemačkoj, Švajcarskoj i u Ujedinjenim Arapskim Emiratima, a najnoviji izazov koji je uspešno savladan bilo je plasiranje vina na trzistu Kine i Rusije.\nVina vinarije Aleksic, do sada su nagrađena sa 85 medalja za kvalitet, dok su sestre Aleksić nosioci nagrade za najboljeg nacionalnog proizvođača od strane AWC iz Beča, nagrade Žena zmaj za preduzetnički poduhvat, SAM nagrade za poslovni poduhvat godine i finalistkinje EY Preduzetnika godine.\nLjubav prema vinu prerasla je u ozbiljan i nagrađivan poslovni poduhvat u kome se svakog dana trudimo da budemo bolji nego juče. Od samog početka kao i danas, sedište kompanije se nalazi u Vranju gde posedujemo moderan objekat izgrađen na 3 nivoa, kao i 70 ha pod vinogradima.\nTri dame, tri sestre, koje svakog dana usavršaju svoja znanja u oblasti enologije, uz savremenu tehnologiju su glavni oslonac u poslovanju vinarije.\nU korak sa najaktuelnijim tehnologijama, fermentacija belih i roze vina se odvija u tankovima od nerđajućeg celika, dok crvena vina posle fermenatcije odležavaju u barik buradima.\nU omaž kvalitetu, zbog idealnih uslova fermentacije i negovanja proizvoda, proizvodnja je odvojena u posebnim halama. Kako bi vino zadržalo sve svoje karakteristike, proizvodnja belih i roze vina se odvija u podrumu 8 metara ispod novoa zemlje, gde prirodnim putem se čuva idealna temperatura, dok se proizvodnja crvenih vina odvija u kontrolisanim uslovima na površini od 500 m2. U posebno opremljenom barik podrumu, odležava vino u 107 barik buradi, koja su napravljena isključivo od srpskog hrasta različitog nivoa tostiranja.\nPoštujući principe dobrog poslovanja uz predan rad, stvorena je snažna vinarija koja uspešno ispisuje svoju drugu deceniju postojanja i koja je dokazala svoj kvalitet.\n"Gde nema vina nema ljubavi."\nVINARIJA ALEKSIĆ Industrijski blok 9/1, 17500 Vranje Tel: +381 17 446243 Email: vina@podrumaleksic.rs